PREDLOZIMA ZAKONA O PRIVATIZACIJI I STEČAJU PREDVIĐA SE KONVERTOVANJE SVIH DUGOVANJA I POTRAŽIVANJA PREDUZEĆA U RESTRUKTURIRANJU U KAPITAL NOVIH VLASNIKA\nKako je danas rečeno Tanjugu u Ministrarstvu privrede, preduzeća u restrukturiranju godišnje koštaju poreske obveznike i građane Srbije oko 750 miliona dolara i predstavljaju "rak ranu" srpske privrede, pa taj problem mora da bude što pre rešen.\nVeliki poreski dugovi preduzeća u restrukturiranju dokaz su nagomilanog neodgovornog i nedomaćinskog ponašanja i države i rukovodstava tih firmi, a konverzijom njihovih dugova u kapital ona će dobiti nove vlasnike u liku Poreske uprave, PIO fonda, javnih i komunalnih preduzeća, dok se ne privatizuju.\nPredlozi zakona o privatizaciji i stečaju, koje je vlada po hitnom postupku poslala u skupštinsku proceduru i čije se usvajanje očekuje u januaru, biće osnov za rešavanje nagomilanih problema preduzeća u restrukturiranju.\nPo kompletiranju "ličnih karata" tih preduzeća, sa novim zakonima sva dugovanja i potraživanja biće konvertovana u kapital.\nNajveći poverilac u tim preduzećima najčešće je država, odnosno Poreska uprava, PIO fond, javna i komunalna preduzeća, pa će oni tom konverzijom biti novi vlasnici tih preduzeća.\nIz tranzicionog fonda vlada je obezbedila sredstva za isplatu zaostalih zarada radnicima, kao i za socijalni program.\nTako čista preduzeća, bez dugova i viška zaposlenih, biće predmet privatizacije i privlačnija za pronalaženje novih vlasnika ili strateških partnera, a novi zakon o privatizaciji predviđa i različite modele privatizacija, naveli su u Ministarstvu privrede.\nSigurni smo da će, po usvajanju zakona o privatizaciji i stečaju, većina tih preduzeća završiti proces restrukturiranja po tom modelu i pre zakonom predviđenog roka do sredine godine, kao i da će mnoga pronaći nove vlasnike, kažu u ministarstvu.\nTaj proces će se vršiti isključivo preko institucija sistema, pre svega Agencije za privatizaciju. To je model i pravilo koje će se odnositi na sva 153 preduzeća u restrukturiranju i ostalih 419 preduzeća u nadležnosti Agencije za privatizaciju.\nOd preduzeća u restrukturiranju najveći poreski dug imaju Zastava automobili - 5,27 milijardi dinara, zatim "14. oktobar" - 2,55 milijardi, Jagodinska pivara - 2,42 milijarde, Mostogradnja - 2,41 milijarda, pribojski FAP - 2,21 milijarda dinara.


Srbija ubrzano radi na ostvarivanju ciljeva u zaštiti životne sredine\nHome / Ekologija / Srbija ubrzano radi na ostvarivanju ciljeva u zaštiti životne sredine\n4. Oktobra 2019. AdminLeave a Comment on Srbija ubrzano radi na ostvarivanju ciljeva u zaštiti životne sredine\nMinistar zaštite životne sredine Goran Trivan otvorio je danas 16. Međunarodni sajam zaštite životne sredine i prirodnih resursa – ECOFAIR na beogradskom sajmu, uz poruku da Srbija krupnim koracima korača ka uspostavljanju ekološki odgovornog društva, sa strateškim opredeljenjem za dosledno ostvarivanje ciljeva u zaštiti životne sredine, i uz jačanje svesti o odgovornosti i doprinosu svakog građanina.\nU osvrtu na rad na zaštiti životne sredine u proteklih godinu dana, ministar je rekao da je Ministarstvo otvaralo najosetljivije, ali istovremeno i najvažnije teme, kako iz svoje nadležnosti, tako i iz drugih sektora, koje utiču na životnu sredinu, kao što su pitanja nelegalnog zakopavanja opasnog otpada, očuvanja reka i prirode, i mnoga druga. Nastojalo je da ostvari razumevanje sa najvažnijim akterima u društvu, ali i razumevanje najšireg javnog mnjenja. Srbija postaje sve svesnija potrebe za zdravom životnom sredinom, istakao je Trivan.\nMinistarstvo je završilo pregovaračku poziciju za Poglavlje 27 – životna sredina i klimatske promene, koja se nalazi u proceduri usaglašavanja, i do kraja godine će se naći na usvajanju pred Vladom Republike Srbije, naglasio je ministar. On je dalje dodao da je Ministarstvo ove godine uložilo velika sredstva, pre svega, u izradu projektno-tehničke dokumentacije za izgradnju postrojenja za preradu otpadnih voda, i postrojenja za preradu komunalnog otpada. Ključno pitanje politike koju moramo da vodimo u oblasti zaštite životne sredine jeste izgradnja 359 postrojenja za prečišćavanje otpadnih voda i izgradnja regionalnih centara za upravljanje komunalnim otpadom, ukazao je, i istakao da će sadašnjim i planiranim ulaganjima u ovakve projekte, sledeća godina predstavljati prekretnicu u zaštiti životne sredine. Trivan je naglasio da, od situacije kada gotovo da nije bilo projekata kada su u pitanju sistemi za preradu otpadnih voda, danas imamo 13 završenih, a naredne godine biće završena još 32 projekta, koji će unaprediti stanje životne sredine u Srbiji. U saniranje deponija i izradu potrebne projektno-tehničke dokumentacije, Ministarstvo je opredelilo oko 600 do 700 miliona dinara, kako bi Srbija bila čistija, rekao je.\nIako mala zemlja, Srbija je pokazala da u oblasti zaštite životne sredine itekako zna šta radi, da ima postavljene ciljeve od kojih ne odstupa, i da će na tom putu uspešno raditi na ostvarivanju napretka u skladu sa zaštitom životne sredine i prirode, zaključio je ministar Trivan.\nU okviru programa sajma, ministar Trivan je svečano dodelio EKO ZNAK za proizvode kompanija Tarkett d.o.o iz Bačke Palanke i Vinerberger d.o.o. iz Kanjiže, koje pored ekonomskih, dosledno primenjuju ekološke principe u svom poslovanju.\n16. međunarodni sajam zaštite životne sredine i prirodnih resursa – ECOFAIR održava se od 2. do 4. oktobra 2019. godine na beogradskom sajmu pod sloganom „Snaga prirode“, zajedno sa 15. međunarodnim sajmom energetike i 7. međunarodnim sajmom pametnih tehnologija – iSEC.\nEEKOLIST BROJ 03


Specijalni predstavnik Evropske unije u Bosni i Hercegovini Lars-Gunnar Wigemark izjavio je da migranti koji prolaze kroz BiH ne smiju biti političko pitanje, te da je EU pokazala da ima iskustva kako rješavati ova pitanja i to kada su u pitanju stotine hiljada osoba iz te kategorije stanovništva, prenosi Fena.\nIstakao je da EU stoji na raspolaganju da pomogne bh.vlastima, ali da treba izbjeći pravljenje " političkog cirkusa od svega ovoga".\nNaglasio je da treba pronaći najbolju lokaciju koja će odgovarati potrebama smještaja migranata, koji prolaze kroz BiH te podsjetio na da je neadekvatan objekat u Unsko-sanskom kantonu, koji je predložen za te namjene.\n"Na osnovu nalaza eksperata, koji su više od mjesec boravili na području Unsko-sanskog kantona, objekat koji je predložen za smještaj migranata je neodgovarajući. EU je već ranije izdvojila više od 1,5 miliona eura za humanitarnu pomoć, a sada stojimo na raspolaganju s dodatnih oko šest miliona ueura, koji bi se iskoristili na određena srednjoročna rješenja, uključujući i podršku kada su u pitanju objekti za prihvat i smještaj migranata", rekao je Wigemark novinarima u Banjoj Luci.\nDodao je da ne želi reći da situacija u tom kantonu nije složena, ali da stoje na raspolaganju za iznalaženje zajedničkih adekvatnih praktivčnih rješenja kada su u pitanju migranti.\nInače, problem migranata sa kojim se Evropa suočava danas je u fokusu i samita EU.\nMerkel: Sudbina EU zavisi od migrantskog pitanja


Novi balistički projektili u Rusiji?\nRuski predsednik Putin na otvaranju medjunarodnog vojnog ekspoa 2015. u organizaciji ruskog ministarstva odbrane, 16. jun 2015.\nRuski predsednik Vladimir Putin je rekao da će ove godine preko 40 novih interkontinentalnih balističkih projektila biti dodato arsenalu njegove zemlje.\nObrativši se danas nadomak Moskve prisutnima na otvaranju medjunarodnog vojnog ekspoa 2015. u organizaciji ruskog ministarstva odbrane, ruski predsednik Vladimir Putin je rekao da će novi projektili "biti u stanju da prevazidju sve, pa čak i najsavremenije tehnološke raketne odbrambene sisteme".\nStejt department navodi da Rusija trenutno ima 515 stacioniranih interkontinentalnih balističkih projektila, balističkih projektila koji se lansiraju sa podmornica i teških bombardera, koji nose ukupno 1.582 bojeve glave.\nRuski predsedniki je to izjavio u vreme pooštrenih tenzija izmedju Rusije i NATO-a zbog konflikta u Istočnoj Ukrajini i nakon izveštaja u zapadnim medijima da Sjedinjene Države planiraju da trajno stacioniraju teško američko naoružanje i trupe u istočnoevropskim i baltičkim zemljama.\nNa pitanje o Putinovim komentarima, generalni sekretar NATO-a Jens Stoltenberg je danas rekao novinarima u Briselu da to jednostavno potvrdjuje "način ponašanja Rusije tokom dužeg perioda", uključujući jačanje, kako se izrazio, neopravdane, destabilizujuće i opasne "nuklearne retorike".\nA na pitanje da prokomentariše američke planove o stacioniranju oružja i trupa u istočnoj Evropi i baltičkim državama, generalni sekretar NATO-a je rekao da su to dobrodošla nastojanja da se zaštite saveznici.


Zelenilo - Blic Online\nAko poslednjih nedelja prolazite ulicama koje od Vukovog spomenika vode ka Kalemegdanu, primetićete da je drveće u tom delu grada orezano na specifičan način, razgranate krošnje su odsečene, pa je praktično ostalo samo ogoljeno stablo.\nSa javnih zelenih površina u okolini "Arene" odneto je 15 nepropisno parkiranih vozila, saopšteno je iz gradske uprave.\nDrvo koje se obrušilo u Ulici Dimitrija Tucovića oko 18 sati poslednje je u seriji padanja stabala pod težinom snega zadržanog na granama. Slični incidenti danas su se dogodili i u Ulici kneza Višeslava na Čukarici, u Bloku 45 i Pohorskoj ulici na Novom Beogradu, u Obrenovcu... U "Zelenilu" navode da su od jutros imali na desetine intervencija.\nOlujni vetar srušio je na desetine stabala sinoć u prestonici, a mnoga od njih završila su i na parkiranim automobilima.\nStanari Ulice Otona Župančića na Novom Beogradu od nedavno mogu da se pohvale nesvakidašnjom atrakcijom - kamufliranim klupicama.\nPostavljali saksije na auto-putu, ali NAPRAVILI I GUŽVE\nRadnici JKP Zelenilo-Beograd postavili su ovog proleća u najprometnijim beogradskim ulicama viseće saksije sa cvećem na stubove javne rasvete, a trenutno je u završnoj fazi njihovo postavljanje na deonici auto-puta, od petlje „Lasta“ do aerodroma “Nikola Tesla”. Po okončanju radova, koji se inače, po prvi put obavljaju na auto-putu kroz Beograd, u dužini od 22 kilometra, ovaj pravac biće ukrašen tako što će na ukupno 492 stuba javne rasvete biti postavljene ukupno 984 saksije sa cvećem.\nNAPAD NA KRPELJE Počelo zaprašivanje parazita u parkovima i na izletištima\nZavod za biocide i medicinsku ekologiju sprovešće danas akciju suzbijanja krpelja na zelenim površinama širom grada.\nZELENI PAUK U AKCIJI Odneta četiri automobila sa zelenih površina kod Sava centra\nSekretarijat za inspekcijske poslove organizovao je posebnu akciju uklanjanja nepropisno parkiranih vozila sa javnih zelenih površina u zoni Sava centra. Akcija je sprovedena u saradnji sa JKP "Parking servis", a uklonjena su četiri vozila čijim će vlasnicima biti uručeni prekršajni nalozi, saopšteno je iz Sekretarijata.


Koncert povodom dana Evrope i Dana pobede nad fašizmom\nDa li znate da se danas obeležava Dan pobede nad fašizmom i Dan Evrope? U svetu, 9. maj se proslavlja kao Dan pobede nad fašizmom. Tog dana, 1945. godine, u Berlinu je potpisan Akt o bezuslovnoj i konačnoj kapitulaciji nemačkih oružanih snaga, čime je završen Drugi svetski rat. Istog dana obeležava se i Dan Evrope, kao dan sećanja na deklaraciju francuskog ministra spoljnih poslova Roberta Šumana iz 1950. godine, za koju se smatra da je bila prvi zvanični korak ka nastanku današnje Evropske unije.\nManifestacija Ritam Evrope već sedmu godinu za redom u Novom Sadu obeležava 9. maj. Prvobitno je bilo planirano da bina bude postavljena na Trgu slobode, na uobičajenom mestu kada se organizuju slične manifestacije u centru Novog Sada, ali je tokom dana doneta odluka o promene lokacije.\nKoncert „Hvala dedi na pobedi“, povodom Dana pobede nad fašizmom – 9. maja, biće održan u Miletićevoj ulici, od 16.30 do 20 sati.\nKoncert otvara Omladinska grupa „Resurs“, a zatim će se novosadskoj publici predstaviti umetnici iz Rusije – Akrobatsko plasni studio „Alfa“, solista Sergej Ignjatijev, Ansambl „Nadežda“ sa narodnim plesom i Omladinsko mužičko pozorište „Lotos“. Na kraju koncerta nastupiće novosadski bendovi „Garavi sokak“ i „Ateist rep“.


Uspon Djindjiceve stranke | Institute for War and Peace Reporting\nUspon Djindjiceve stranke\nPopularnost partije pokojnog premijera naglo je porasla, ali malo ko veruje da ce sacuvati stecene pozicije posle ukidanja vanrednog stanja.\nZestoka antimafijaska kampanja srpske vlade, koja traje od ubistva premijera Zorana Djindjica, dramaticno je izmenila odnos snaga na politickoj sceni Srbije.\nPrema nedavnom ispitivanju javnog mnenja, koje je od 23. do 26. marta sprovela beogradska agencija "Strategic Marketing", 73 odsto gradjana podrzavaju uvodjenje vanrednog stanja i vladinu kampanju protiv organizovanog kriminala.\nKoaliciona vlada u kojoj dominira Demokratska stranka, DS, pokojnog premijera Djindjica, uziva najvecu podrsku od kada je preuzela vlast u januaru 2001. godine.\nPre ubistva, podrska vladi neprestano je slabila pocev od maja 2001. godine dostigavsi najnizu tacku od 38 odsto podrske neposredno uoci Djindjiceve smrti.\nPosmatraci veruju da ce od vanrednog stanja uvedenog pre mesec dana najvise koristi imati Demokratska stranka, na cijem se celu nalazi novi premijer Zoran Zivkovic.\nTa stranka, koja je proslog decembra imala poverenje samo 12 odsto gradjana, sada uziva javnu podrsku vecu nego sve ostale stranke zajedno i ozbiljno se priblizava fantasticnoj cifri od 50 odsto.\n"Sve sto se desilo nakon ubistva, potom jedan izrazito emotivan period u vezi sa Djindjicem kao i vanredno stanje, ide u prilog Demokratskoj stranci", rekao je direktor agencije "Strategic Marketing" Srdjan Bogosavljevic za Radio B92. "Ova partija je sada vodeca politicka snaga."\nNajveci gubitnici u proteklih mesec dana su stranke bivseg rezima, pogotovo Milosevicevi socijalisti, koji vise ne mogu sa sigurnoscu racunati ni na ulazak u parlament, kao i radikali koje predvodi Vojislav Seselj.\nSocijaliste i radikale, kao i clanove Stranke srpskog jedinstva, SSJ, koju je osnovao haski optuzenik Zeljko Raznatovic Arkan, gradjani percipiraju kao ljude koji su saradjivali sa mafijom.\nGubitnik je takodje i Vojislav Kostunica, koji je od septembra 2000. godine, kada je pobedio Milosevica na predsednickim izborima, sve do kraja marta uzivao status najpopularnijeg srpskog politicara.\nKostunica i njegova Demokratska stranka Srbije, DSS, su doziveli dramatican pad popularnosti jer ih gradjani ne prepoznaju kao politicare koji ucestvuju i podrzavaju obracun sa organizovanim kriminalom, sto je trenutno jedina politicka tema koja interesuje javnost.\nPosle Djindjiceve smrti, Kostunica se zalagao za koncentracionu vladu, u kojoj bi se nasli predstavnici svih parlamentarnih stranaka, cak i omrazenih radikala i socijalista. To je doprinelo naglom padu njegove popularnosti. Mada je u decembru prosle godine 21 odsto gradjana u Kostunici videlo idealnog predsednika Srbije, danas samo njih 15 odsto zeli da vidi Kostunicu na tom mestu.\nIspred njega je lider reformske opozicione partije G17 Plus, Miroljub Labus, bivsi predsednicki kandidat, koji uziva podrsku 17 odsto gradjana.\nKostunicin rezultat u anketama bi mozda bio jos losiji da je vladajuca koalicija uspela da u medjuvremenu isprofilise nekog lidera umesto do sada neprikosnovenog Zorana Djindjica, koji je u potpunosti personifikovao tu koaliciju.\nPosle objavljivanja rezultata nedavnih istrazivanja javnog mnjenja, mnogi su se javili da ospore njihovu validnost. Najglasnija je bila Kostunicina stranka odakle se moglo cuti da ti rezultati ne odrazavaju pravo raspolozenje javnog mnjenja.\n"Potpuno je neprimereno raditi takva istrazivanja i objavljivati njihove rezultate u uslovima vanrednog stanja", rekao je ove nedelje na konferenciji za stampu funkcioner DSS-a Dejan Mihajlov.\nPoliticki analiticari veruju da je do dramaticne promene u odnosu snaga na politickoj sceni u Srbiji doslo iz cetiri glavna razloga.\nPrvi je taj sto su gradjani, cak i oni koji nisu podrzavali Djindjica, njegovo ubistvo doziveli veoma emotivno. O njemu je u decembru prosle godine 24 odsto gradjana imalo pozitivno misljenje, a cak polovina ispitanika negativno. Medjutim, posle atentata je doslo do dramaticnog preokreta u percepciji javnosti.\nSada o pokojnom premijeru negativno misljenje ima samo 16 odsto gradjana, a pozitivno cak 66 odsto, sto je rejting kome se Zoran Djindjic za svog zivota nije nikada priblizio.\nDrugi razlog je sto u uslovima vanrednog stanja nijedna tema, bilo socijalna ili politicka, ne opredeljuje politicki stav gradjana koliko borba protiv kriminala. Zato je vlada, koja se sada veoma energicno obracunava sa mafijaskim bandama u Srbiji, stekla javnu podrsku, koju nije imala dok se bavila redovnim poslovima.\nTreci razlog za preokret na politickoj sceni je uvodjenje striktnih cenzorskih pravila medijima u okviru vanrednog stanja. Mnogi listovi, stoga, iskljucivo objavljuju zvanicne stavove i saopstenja.\nNajzad, mada je vlada upotrebila specijalna ovlascenja pod vanrednim stanjem za obracun sa ostacima Milosevicevog rezima, takodje koristi vanredno stanje da ukaze na ono sto vladajuca koalicija vidi kao greske politickog rivala Vojislava Kostunice.\nNovi potpredsednik Vlade Srbije Cedomir Jovanovic optuzio je Kostunicu zbog toga sto se vlast u Srbiji nije na vreme obracunala sa organizovanim kriminalom.\n"Kostunica se ne moze osloboditi odgovornosti za poslove koje kao predsednik SRJ nije mogao i nije zeleo da uradi", rekao je Jovanovic za beogradski dnevni list "Danas" od 5. aprila. Precizirao je da Kostunica nije raskinuo sa politikom svog prethodnika.\nNekoliko dana kasnije, policija je uhapsila dvojicu Kostunicinih saradnika iz vremena kada je obavljao funkciju jugoslovenskog predsednika - savetnika za bezbednost Rada Bulatovica i doskorasnjeg nacelnika vojne obavestajne sluzbe generala Aca Tomica.\nKako je saopstila policija, oni su uhapseni jer su pronadjeni "bitni podaci" o njihovim "sastancima i dogovorima" sa Miloradom Lukovicem Legijom i Dusanom Spasojevicem Siptarom, liderima srpskog podzemlja koji se optuzuju za organizovanje ubistva srpskog premijera.\nOvaj incident mogao bi veoma narusiti Kostunicinu reputaciju nekorumpiranog politicara, ali i trajno ugroziti njegovu poziciju na politickoj sceni.\nU isto vreme, zvanicnici Demokratske stranke takodje su napali uspesnog guvernera Narodne banke Srbije, Mladjana Dinkica, jednog od lidera G17 Plus grupe eksperata, koja je nedavno prerasla u politicku stranku. Veruje se da bi ova politicka partija, s obzirom na strucno znanje koje njeni clanovi poseduju i reputaciju nekorumpiranih, postenih javnih licnosti, mogla postati ozbiljan politicki cinilac na buducim izborima.\nZivkovic je prosle nedelje zapretio smenjivanjem guvernera, tvrdeci da je Narodna banka Jugoslavije izgubila svoju ulogu nakon stvaranja nove drzavne zajednice Srbije i Crne Gore, a da Narodna banka Srbije jos ne postoji dok se ne donese zakon. Tenzije izmedju njih dvojice su splasnule, a obojica su se obavezala da ce pokusati da rade zajedno.\nMnogi analiticari veruju da ce se vlada naci na ozbiljnim iskusenjima cim se ukine vanredno stanje.\nBice tesko odrzati jedinstvo sesnaest partija u koaliciji bez snaznog Djindjicevog vodjstva. Vecina clanova vlade predstavljaju manje politicke stranke, a nema nikakvih garancija da ce ostati na okupu.\nNebojsa Covic, lider Demokratske alternative i potpredsednik vlade, izjavio je ove nedelje da su, prema njegovim informacijama, neki clanovi aktuelne srpske vlade bili u kontaktu sa Legijom i drugim pripadnicima zemunske bande, ali je odbio da navede imena.\nCovic je, takodje, rekao novinarima da mu nije poznato da li policija istrazuje ove kontakte.\n"Organi koji istrazuju atentat na premijera trebalo bi da to temeljno istraze, bez obzira o kome se radi", dodao je potpredsednik vlade.\nNeki veruju da ce mediji biti znatno kriticniji u izvestavanju o trenutnoj politickoj situaciji, ukljucujuci kontroverzne aspekte antimafijaske kampanje, koja za sada uziva status "svete krave".\nMalo koji politicki analiticar veruje da bi vlada uistinu mogla da sacuva stecene pozicije i trenutno raspolozenje javnog mnjenja koje ide u prilog vladi i Demokratskoj stranci.\nU pokusaju da se iskoristi aktuelna podrska javnosti, jedan od zvanicnika stranke Bosko Ristic najavio je da bi prevremeni parlamentarni izbori mogli da uslede posle usvajanja novog ustava Srbije krajem godine.\nMedjutim, nekoliko partijskih kolega ga je odmah demantovalo. Zivkovic je izjavio da izbora nece biti do kraja sledece godine kada vladi redovno istice mandat.


Gnev Evrope: Šta će Cipras u Moskvi - 09.04.2015, Sputnik Srbija\nGnev Evrope: Šta će Cipras u Moskvi\nPoseta grčkog premijera Aleksisa Ciprasa Moskvi razgnevila je Evropljane. Atina se okreće Rusiji i otvara prema Kini, suočena sa izolacijom unutar Evropske... 09.04.2015, Sputnik Srbija\nanalize i mišljenja, komentari i analitika, grčka, vladimir putin, aleksis cipras, evropska unija (eu)\n15:40 09.04.2015 (Osveženo: 16:19 05.10.2015)\nPoseta grčkog premijera Aleksisa Ciprasa Moskvi razgnevila je Evropljane. Atina se okreće Rusiji i otvara prema Kini, suočena sa izolacijom unutar Evropske unije, nespremne da olakša dužničko ropstvo koje je ugušilo grčku ekonomiju.\nOvaj zaokret grčke vlade u spoljnoj politici evropski komentatori prate sa velikom pažnjom, iako su retko blagonakloni. Njihove analize svedoče o jazu između Evropske unije i nove grčke vlade i o nepoverenju koje raste prema Atini zbog približavanja Rusiji.\n„Je l' to on nama preti?“\nSa svih strana se čuje gunđanje: „Šta će Cipras u Moskvi?“, „Je l' to on nama preti?“.\nZapadni mediji govore o Grčkoj kao o „ruskom Trojanskom konju“ u Evropi, a o njenom premijeru kao o Putinovom „korisnom idiotu“.\nPrelaze preko Ciprasove izjave da je Grčka suverena zemlja i da ima pravo da vodi „višedimenzionalnu spoljnu politiku“, kako je rekao, i da traži svoju geopolitičku ulogu.\nFormulacija o „korisnom idiotu“ pojavila se u analizama britanskog Gardijana, a potom i u francuskom nedeljniku Obs, koji Ciprasa poredi sa petokolonašima.\n„To je uloga koju je predsednik Vladimir Putin namenio Aleksisu Ciprasu“, piše ovaj list tonom koji doprinosi snaženju atmosfere „novog hladnog rata“. Ovaj izraz kojim se tumače odnosi između Zapada i Rusije nalazi se u komentarima širom kontinenta.\nDanijel Kon Bendit, evropski poslanik i uticajan komentator na francuskoj, nemačkoj i evropskoj sceni, približavanje Atine i Moskve tumači kao „pravoslavni savez“.\n„Setimo se da je tokom rata u Bosni funkcionisao pravoslavni savez između Rusa, Grka i Srba, uz podršku grčkih komunista“, rekao je Kon Bendit radiju Evropa 1.\nDruga vrsta analiza stavlja u prvi plan neuspeh evropske strategije koju francuski list Tribin naziva „omčom oko vrata“ Grčkoj.\n„Aleksis Cipras ih ovim putovanjem u Moskvu tera da se pokrenu, da se izjasne o listi reformi (koje je predložila Grčka)“, piše ovaj nedeljnik, za koga je grčki premijer dobar strateg naspram „Evropljana koji su mislili da je njihova moć prema malenoj Grčkoj neodoljiva“.\nZa novinarku Korali Delom poseta Ciprasa Moskvi označava izuzetan ekonomski i geopolitički preokret.\n„Ako Grčka razmišlja da se okrene Kini, u nedostatku evropskih saveznika, za nju je još veći izazov da igra na rusku kartu, zbog tradicionalnih veza dveju zemalja“, ocenila je u intervjuu pariskom Figaru.


Novak izgubio bitku protiv Australije, deportuju ga iz Melburna - Leutar.net\nNovak izgubio bitku protiv Australije, deportuju ga iz Melburna\n16. januara 2022. LEUTAR Sport, Vijesti 0\n7.54 – Novaka deportuju!\nOdluka je bila jednoglasna u okviru trojice sudija koji su vodili ponovljeni proces.\n7.46 – Sudija Alsop donosi presudu\nNovakovi advokati traže da Novak bude pušten pola sata posle presude, ukoliko ona bude oslobađajuća.\nVeć ima više od 35.000 gledalaca na jutjubu.\nNovak Đoković se nalazi u pritvoru u Australiji u hotelu Park, gde je čekao konačnu odluku o tome da li će biti deportovan ili će moći da igra na Australijan openu, a saga se nastavlja.\nĐokoviću je Aleks Hok, ministar za imigraciona prava Australije, po drugi put ukinuo vizu, zbog čega je prvi reket sveta morao da se obrati sudu.


Faktor | U RS-u od danas ponovo muzika uživo: Muzičari s maskama, gosti ne smiju plesati ni pjevati\n01.03.2021. / 13:16\nU Republici Srpskoj od danas je ponovo dozvoljeno izvođenje muzike uživo, koja je zbog epidemioloških mjera usljed pandemije koronavirusa bila zabranjena, a tim povodom Institut za javno zdravstvo RS je izdao niz preporuka.\nIstaknuto je da nije dozvoljeno organizovanje muzike uživo u ugostiteljskim objektima koji imaju manje od 50 metara kvadratnih prostora, dok je u drugima to dozvoljeno u periodu od 20 sati do kraja radnog vremena.\n- Za vrijeme boravka u ugostiteljskom objektu, muzičari treba da održavaju fizičku distancu od najmanje dva metra, kako između sebe tako i prema gostima kao i da sprovode pravilnu higijenu ruku. Svi muzičari obavezno nose masku koja pokriva usta i nos izuzev pjevača i muzičara koji sviraju duvačke instrumente. Maske se koriste i prilikom odmora izuzev kada kada se konzumira hrana i piće - navedeno je.\nTakođer, između bine i stolova potrebno je osigurati udaljenost od četiri metra, a prilikom izvođenja muzike nije dozvoljeno kretanje muzičara van bine.\n- Nije dozvoljeno plesanje niti pjevanje gostiju u ugostiteljskom objektu. Jačina zvuka muzike koja se izvodi, treba da bude tolika da omogućava normalan govor među osobama koje sjede za jednim stolom bez potrebe da se primiču jedni drugima, jačina zvuka ne smije da prelazi 65 dB - podvukli su iz Instituta.\nEpidemiološke mjerekoronavirusRepublika Srpska


Poljska očekuje da će danima eskalirati migrantska kriza na granici sa Belorusijom – Krstarica\nPoljska očekuje da će danima eskalirati migrantska kriza na granici sa Belorusijom\nBeta 9. novembra 2021. 10:25\nPoljska očekuje da će nakon pokušaja veće grupe migranata da oštete ogradu i silom udju u tu zemlju, najnovija eskalacija migrantske krize na granici sa Belorusijom trajati danima, pošto na granici sa Poljskom boravi oko 4.000 izbeglica a u Belorusiji na putu u Evropsku uniju čak možda i 15.000.\n„Naše procene pokazuju da u Belorusiji ima čak 12.000 do 15.000 migranata. U ponedeljak je u oblast oko Kužnjice dovedeno oko 4.000. Njihov pritisak i aktivnosti trajaće danima ako ne i duže“, kazao je danas portparol koordinatora poljskih specijalnih službi Stanjislav Žarin.\n„Nepropusnost poljske granice je naš nacionalni interes. Ali sada je ulog i stabilnost i bezbednost cele Evropske unije. Taj hibridni napad Lukašenka je uperen protiv svih nas. Nećemo dozvoliti da nas zastraše i zajedno sa našim partnerima u NATO i EU branićemo mir u Evropi“, poručio je na Tviteru poljski premijer Mateuš Moravjecki pošto je jutros zajedno sa ministrom odbrane Marijušom Blaščakom obišao graničare, vojnike i policajce kod Kužnjice.\nBelorusija i njen predsednik Aleksandar Lukašenko odbijaju optužbe da su beloruske vlasti organizovale ovu novu migrantsku rutu, kada daju šakom i kapom turističke vize migrantima i izbeglicama iz Azije i Afrike da dodju sve brojnijim direktnim letovima u Minsk a zatim ih prate na granicu sa Poljskom i baltičkim zemljama, ne dozvoljavajući da se vrate natrag u dubinu beloruske teritorije, kada ih isteraju Poljaci ili kada ne mogu da prodju dalje.\n„Ravnodušnost i neljudski pristup poljskih vlasti naterao je izbeglice na takav očajnički korak“, saopštila je u ponedeljak beloruska Granična straža zašto izbeglice formiraju sve veće grupe a u velikoj koloni od oko 1.000 ljudi stiglu su na granicu blizu poljskog mesta Kužnjica da pokušaju proboj granice.\nTu su pokušavali da oštete ogradu od bodljikave žice i predju u Poljsku, ali poljski graničari i policija dočekali su ih kordonima i suzavcem a na granicu sa Belorusijom gde vlada vanredno stanje premeštaju i policijske vodene topove.\nPortparol poljske vlade Pjotr Miler kazao je sinoć da su poljske vlasti spremne na sve scenarije, pa i da pucaju, iako bi to bila poslednja varijanta koju vlada premijera Moravjeckog nastoji da izbegne.\nDanas zbog eskalacije migrantske krize na granici sa Belorusijom vanredno zaseda Sejm poljskog parlamenta.\nŠta se tačno dešava na poljsko-beloruskoj granici ne može se proveriti pošto u pojas od tri kilometra duž granice ne smeju poljski novinari, pa ni provladini i državni mediji, ni aktivisti humanitarnih organizacija i javnost tako ima samo zvanična poljska i beloruska saopštenja i snimke koje postavljaju na društvene mreže i eventualno šture informacije nezavisnih beloruskih medija.\nPoljska Granična straža saopštila je danas da je u ponedeljak zabeležila 309 pokušaja nelegalnog prelaska granice iz Belorusije a privedeno je 17 izbeglica, mahom državljani Iraka, dok je 85 dobilo naredjenje da napusti teritoriju Poljske.\nSvi ostali pokušaji da silom prodju u Poljsku bili su juče neuspešni a uhapšeno je šest pomagača koji su čekali sa poljske strane granice, medju njima i Švedjanin i Nemac.


ISUZU D-MAX N60 SINGLE CAB – Isuzu Crna Gora\nNOSIVOST: 1130 KG\nISTORIJA KVALITETA KOJA TRAJE\nPotpuno novi Isuzu D-Max Single Cab pikap dizajniran je sa ciljem da omogući najbolji ugođaj u vožnji, bilo da se radi o aktivnom odmoru ili poslovnim izazovima koji uključuju prenošenje tereta i druge poslovne aktivnosti. Veliki izbor paketa opreme i nadgradnji tovarnog prostora omogućava vam univerzalno Isuzu iskustvo skrojeno po mjeri i u skladu sa ličnim i poslovnim afinitetima.\n1.9 DDI TURBODIZEL MOTOR VRHUNSKIH PERFORMANSI\nIsuzu D-Max posjeduje najčistiji pogonoski motor u domenu pikapova koji ispunjava najnovije Euro 6 standarde vezane za emisiju izduvnih gasova. Unaprijeđeni 1.9 Ddi turbodizel motor od 163 KS i 360 Nm na nivou je performansi svog prethodnika, uz nižu potrošnju goriva, veću kultivisanost u radu i znatno manju emisiju CO2 i azotnih-oksida (NOx).\nISUZU D-MAX SINGLE CAB PIKAP\nNAJVJERNIJI PRATILAC SA KOJIM PUT U\nNEPOZNATO PREDSTAVLJA NOVU AVANTURU\nAKTIVNA I PASIVNA SIGURNOST BEZ PRESEDANA\nPouzdanost vožnje i maksimalna bezbijednost osigurana je zahvaljujući najsavremenijim tehnologijama. Isuzu D-Max Single Cab pikap je opremljen sa šest vazdušnih jastuka koji se nalaze na krovu, ali i frontalnom i bočnom dijelu. Visok nivo bezbijednosti zaokružen je aktivnim sigurnosnim sistemom koji čine elektronska kontrola stabilnosti (ESC), ABS sistem, sistem protiv proklizavanja (TSC) kao i sistem pomoći pri naglom kočenju (EBA). Uz to, novina je i sistem pomoći pri kretanju na uzbrdici (HSA), kao i sistem kontrole spuštanja na nizbrdici (HDC).\nTOVARNI PROSTOR PUN MOGUĆNOSTI\nIsuzu D-Max Single Cab pikap po karakteristikama svog tovarnog prostora prevazilazi ostale modele koji dolaze iz Isuzu D-Max porodice. Zahvaljujući većim dimenzijama sanduka, otvaraju se nove vučne i tovarne mogućnosti koje obezbeđuju prenos i prenošenje veće količine tereta i robe, pa je, u tom pogledu, Isuzu D-Max Single Cab pikap savršena radna mašina koja, bez problema, može odgovoriti na sve poslovne izazove.


eKapija | Višegrad dobija slobodnu zonu\nIzvor: Glas Srpske | Nedelja, 11.10.2020.| 12:18\nVišegrad dobija slobodnu zonu\nVišegrad (Foto: nevenm/shutterstock.com)\nMinistar spoljne trgovine i ekonomskih odnosa u Savetu ministara Staša Košarac rekao je da je opština Višegrad spremna za pokretanje postupka odobravanja slobodne zone na lokalitetu u Vardištu, što će doprineti ukupnom napretku ove lokalne zajednice.\nKošarac je nakon sastanka sa načelnikom opštine Višegrad Mladenom Đurevićem rekao novinarima da je lokalna vlast iskazala mobilnost s ciljem da bude obezbeđen što je moguće veći broja radnih mesta.\nOn je najavio da će naredne sedmice poslati stručnjake iz Ministarstva u Višegrad koji će lokalnoj vlasti biti na usluzi i pomoći u pripremi dokumentacije za formiranje slobodne zone.\n- Sugerisao sam predstavnicima gradske vlasti da uđu u taj proces i da na temelju svih zahteva koji dođu u Ministarstvo napravimo radnu grupu i zajedno obiđemo nekoliko razvijenih slobodnih zona kako bi naši ljudi na primeru dobre prakse pokrenuli aktivnosti ubrzanim tempom. Važno nam je da očuvamo svako radno mesto i obezbedimo novo zapošljavanje - naveo je Košarac.\nOn je istakao da je inicijativa lokalnih zajednica i Vlade Republike Srpske za formiranjem slobodnih zona u Srpskoj ohrabrujuća sa aspekta stvaranja boljih uslova za privrednu zajednicu.\n- Osim Višegrada, takvu inicijativu imaju Bratunac, Bijeljina i Trebinje i u tom kontekstu ćemo imati jako pozitivno kretanje - rekao je Košarac.\nOn kaže da je na sastanku razgovarano i o stvaranju integrisanog graničnog prelaza Vardište, dodajući da je to proces koji ne može jednostrano da se vodi i da zainteresovanost za to treba da iskaže i Srbija.\n- U tom pravcu ćemo zagovarati reviziju postignutih dogovora oko integrisanih graničnih prelaza. To će to biti dodatni motiv za razvoj privrede i protoka ljudi, a Višegrad ima privredne i turističke kapacitete i ta prohodnost mora biti mnogo brža - naveo je Košarac.\nOn smatra da bi trebalo izvršiti prekategorizaciju graničnog prelaza Vardište kako bi se mogli uvoziti i izvoziti proizvodi animalnog porijekla.\n- Raduje me činjenica da načelnik želi da razvija sve ostale segmente društva u opštini Višegrad u domenu aktivnosti koje može da pokrene Ministarstvo. Imaju potpunu podršku, a verujem da će je dobili i za ostale projekte od kolega iz Saveta ministara - rekao je Košarac.\nNačelnik opštine Višegrad Mladen Đurević rekao je da je na sastanku razgovarano o velikom broju tema, te da su doneseni zaključci koji će biti realizovani u narednom periodu.\n- Ideja je da se granični prelaz Vardište pripoji graničnom prelazu Kotroman, a ministar je obećao da se sa saradnicima iznaći mogućnost da reši problem u Šumskom gazdinstvu Panos koji se odnosi na drvnu masu koja se nalazi na graničnom području sa Srbijom - naveo je Đurević.\nOn kaže da je razgovarano i o sanaciji gradske biblioteke, te da su dobili podršku i za ostale projekte čija je realizacija u toku.\nSastanku su prisustvovali i direktor preduzeća HE na Drini Nedeljko Perišić i direktor Šumskog gazdinstva Panos Lazo Čarkić.\nŠumsko gazdinstvo Panos\nprekategorizacija graničnog prelaza Vardište\nslobodna zona Višegrad\nizgradnja slobodne zone u Višegradu\nposlovne zone u Višegradu


RS: Decembarska neto plata 834 KM\n22.01.2016. / 12:38\nBANJALUKA, Prosječna neto plata u Republici Srpskoj u decembru je bila 834 KM i realno je veća za 1,4 odsto u odnosu na novembarsku, izjavila je danas direktor Republičkog zavoda za statistiku Radmila Čičković.\nOna je rekla novinarima da je do povećanja prosječne neto plate u decembru došlo usljed većeg broja prekovremenih radnih sati u sektorima koji zapošljavaju znatan broj radnika kao što su informacije i komunikacije, kao i u proizvodnji i snabdijevanju električnom energijom, gasom, parom i klimatizacijom.\nNajveću prosječnu platu imali su zaposleni u finansijskom sektoru, a najmanju u administrativnim i pomoćnim djelatnostima.\nProsječna decembarska bruto plata je bila 1.344 KM.\nProsječna neto plata za prošlu godinu bila je 831 KM, a prosječna bruto plata 1.340 KM.\nČičkovićeva je rekla i da su prosječne cijene proizvoda i usluga u Srpskoj u decembru u odnosu na novembar bile niže za 0,2 odsto, a na godišnjem nivou su u prosjeku niže za 1,6 odsto.\nNajveći rast cijena u decembru od 0,4 odsto registrovan je kod hrane i bezalkoholnih pića, a najveći pad cijena od 3,1 odsto kod odjeće i obuće. Srna\nTagovi: izborplataradmila cickovicvaznozaposleni


UNDP finansira projekat | Palelive.com\nPočetna Regija Milići UNDP finansira projekat\nMILIĆI – Socijalna karta građana opštine Milići trebalo bi da bude urađena tokom avgusta i septembra, a njenu izradu finansiraće Razvojni program Ujedinjenih nacija /UNDP/ za region Srebrenice, rekao je danas Srni direktor milićkog Centra za socijalni rad Vladan Trivković.\nTrivković je rekao da je namjera da se obiđu i popišu sva domaćinstva na području opštine i prikupe podaci na osnovu kojih će se u narednom periodu moći što kvalitetnije zadovoljiti potrebe građana u sferi socijalne zaštite.\nPrema njegovim riječima, na osnovu tog dokumenta biće izrađena dugoročna strategija socijalne zaštite u opštini.\nTrivković je istakao da je projekat odobren i da je UNDP objavio javni poziv za izbor firme koja će ga realizovati.\n“Izbor firme biće obavljen za nekoliko dana, a potom će biti utvrđena i tačna vrijednost projekta, što će zavisiti od najpovoljnije ponude izvođača”, rekao je Trivković.\nPrethodni članakCicović parafirao za OFK Beograd\nNaredni članakPrilika za sticanje radnog iskustva


Prvi festival “Rіba na trpezі” na Sunčanom keju u Novom Sadu – Explore Novi Sad\nHomeExplore vestiPrvi festival “Rіba na trpezі” na Sunčanom keju u Novom Sadu\nKompanija Color Media Communications i udruženje “REKA“, uz podršku Gradske uprave za privredu grada Novog Sada, prvi put u Novom Sadu organizuju festival “Riba na trpezi“. Ovaj svojevrsni gastronomski festival održaće se od 4. do 7. jula na Sunčanom keju u Novom Sadu.\nSvakog dana u periodu od 13.00 do 21.00 pripremaće se i služiti riblji specijaliteti iz Srbije i regiona, te će Novoѕađanі, ali i posetioci i turisti moći da uživaju u raznim ribljim đakonijama u prijatnom ambijentu, na samoj obali Dunava.\nVeliki odziv Novosađana na nedavno održanom drugom po redu festivalu “Čarde i bande” potvrdio je još jednom da je riblja čorba jedan od najvećih dunavskih brendova, a tamburaške bande iz Novog Sada i okoline upotpunile su sjajnu atmosferu na novosadskom Keju.\nOsim riblje čorbe i raznih vrsta pečene ribe koje će pored lokalnih Čardi spremati i gosti iz regiona, posetioci će moći da probaju i Fish & Chips, Burgere od lososa i Lignje koje će obezbediti Bio fish – Roda &Riba ribarnica.\nComic night uz poklone za sve posetioce u bioskopu Cineplexx Promenada


Halebić: Sufinansiranje zajamčene plaće privrednicima u KS za april i maj – Biznis.ba\nNaslovnaBiHHalebić: Sufinansiranje zajamčene plaće privrednicima u KS za april i maj\nobjavljeno 07. avg 2020. u 10:45\nMinistarstvo finansija Kantona Sarajevo danas realizira sufinansiranje isplate plaća za privredne subjekte koji su pretrpjeli pad prihoda u aprilu i maju ove godine.\nNa osnovu ranije objavljenog javnog poziva Ministarstva privrede KS obrađeni su podneseni zahtjevi za dodjelu sredstava za podršku isplati zajamčenih plaća zaposlenicima, čija su preduzeća suočena sa poteškoćama u poslovanju zbog epidemije korona virusa.\nMinistar finansija Jasmin Halebić je kazao da je riječ o ukupno 3.019 privrednih subjekata sa oko 23.300 zaposlenih, kojima će biti isplaćen iznos od 7.644.273 KM.\n– Sredstva za ovu namjenu osigurana su u nedavno usvojenom rebalansu budžeta KS. Prosječna finansijska sredstva po jednom preduzeću iznose oko 2.500 KM – dodao je Halebić.\nMinistarstvo finansija je izvršilo prenos sredstava prema bankama i očekuje se da će novac na računima preduzeća biti raspoloživ do kraja dana.\nSufinansiranje isplate zajamčenih plaća jedna je od kratkoročnih mjera iz paketa mjera koje se provode u KS na osnovu Zakona o ublažavanju negativnih ekonomskih posljedica sa ciljem zadržavanja postojećeg nivoa zaposlenosti i podrške likvidnosti privrednih subjekata u KS, saopćeno je iz Službe za protokol i press KS.


Počinje 20. Festival filma na Paliću - Podnapisi.NET\nPočinje 20. Festival filma na Paliću\nPost by slaksm » Sat Jul 13, 2013 10:52 am\nNa Letnjoj pozornici na Paliću večeras svečano počinje jubilarni, 20. Festival evropskog filma, koji će proglasiti otvorenim slavni ruski reditelj i glumac Nikita Mihalkov.\nUz istaknutog domaćeg filmskog stvaraoca Emira Kusturicu, Mihalkov je ovogodišnji dobitnik nagrade "Aleksandar Lifka" za izuzetan doprinos evropskoj kinematografiji. Priznanja će im na ceremoniji otvaranja uručiti direktor festivala Radoslav Zelenović.\nPalic te 1.jpg\n[/cap]"Već samo naći se u takvom društvu je veoma prestižno i značajno, tako da ja sa zadovoljstvom i zahvalnošću primam ovu nagradu. Moja mama je imala da običaj da kaže: Nije važno šta, nego sa kim. Stvarno volim i cenim Srbe tako da je za mene njihova pažnja veoma draga a ova nagrada draža je od mnogih drugih nagrada", kaže Nikita Mihalkov za B92.\nPovodom jubileja biće prikazan kratki film "Vrata večnosti" reditelja i scenariste Sabolča Tolnai, a 20. godišnjica biće obeležena i monografijom o dosadašnjim dobitnicima nagrade "Lifka" autora Nebojše Popovića.\nGlavni program otvoriće animirano-igrani spektakl "Kongres" poznatog izraelskog reditelja Arija Folmana. Do 19. jula publika će na Letnjoj pozornici moći da vidi 14 dugometražnih ostvarenja u selekciji Nikolaja Nikitina. Međunarodni žiri, čiji je predsednik ove godine srpski reditelj Srđan Dragojević, dodeliće Zlatni toranj za najbolji film i Palićki toranj za najbolju režiju, kao i Specijalnu nagradu žirija. Drugi takmičarski program "Paralele i sudari", u izboru Petra Mitrića, donosi filmove iz zemalja nekadašnjeg geopolitičkog istoka Evrope, a prikazuje se u sali "Jadran" u Subotici. Festival će, uprkos smanjenom budžetu, prirediti i niz drugih programa, sa ukupno stotinak filmova u ciklusima Mladi duh Evrope, Novi turski film, Novi mađarski film, Ekološki dokumentarci, Dečji program.


Novi šef za globalnu trgovinu Rosnjefta govori mandarinski\nTanjug 2. juna 2022. 19:13\nMOSKVA – Kompanija Rosnjeft imenovala je za novog direktora za globalnu trgovinu Andreja Bogatenkova koji govori mandarinski jezik, u nastojanju da produbi veze sa Azijom pošto je zbog sankcija Zapada ruski naftni gigant primoran da se udalji iz Evrope, javlja Rojters pozivajući se na šest izvora.\nBogatenkov preuzima funkciju potpredsednika za trgovinu i logistiku od Uzbekistanca Otabeka Karimova, koji je napustio Rosnjeft zajedno sa drugim stranim rukovodiocima nakon uvođenja zapadnih sankcija Moskvi zbog napada na Ukrajinu.\nRosnjeft, drugi najveći proizvođač nafte na svetu posle Saudi Aramka, nije odgovorio na zahtev Rojtersa za komentarom.\nBogatenkov je do maja ove godine bio na čelu ogranka Rosnjeft Singapur od 2019.\nNjegovo imenovanje dolazi u trenutku kada EU planira da zabrani većinu uvoza ruske sirove nafte i naftnih derivata do kraja godine.\nPrema podacima Međunarodne agencije za energiju sa sedištem u Parizu, ruski izvoz nafte se u aprilu vratio na nivo na kojem je bio pre napada na Ukrajinu,\nKoličina izvezena u EU pala je na 2,25 miliona barela dnevno u martu sa prosečnih tri miliona barela dnevno krajem 2021. godine, objavila je ruska investiciona banka Sinara.\nŠta odavno nismo čuli\nUređaj protiv širenja ambrozije počeće s proizvodnjom do…\nNajduža kolona na Preševu, na ulasku u Makedoniju\nKako postati preduzetnik paušalac u pet koraka\nIndija zabranila određene plastične proizvode za jednokratnu…\nIndija zabranila određene plastične proizvode\n12:00: Erdogan: Nema sastanka dok se Micotakis ne pribere\n11:53: Peskov: Poruka Zelenskog nije pisana\n11:44: Uređaj protiv širenja ambrozije počeće s proizvodnjom do kraja godine\n11:44: Do kraja godine u SRB proizvodnja uređaja protiv ambrozije\n11:36: Najduža kolona na Preševu, na ulasku u Makedoniju\n11:35: DŽonson: Kina ne ispunjava preuzete obaveze za Hongkong\n11:34: Erdogan: Svedska i Finska da ispune preuzeta obećanja\n11:30: Hjuman rajts voč: Palestinske vlasti sistematski muče protivnike u zatočeništvu\n11:26: Kako postati preduzetnik paušalac u pet koraka\n11:21: Sergej Lavrov: Izjave da je NATO odbrambeni savez su smešne\n11:15: Lavrov: Smesne izjave da je NATO odbrambeni savez\n11:09: Indija zabranila određene plastične proizvode za jednokratnu upotrebu\n11:05: 'Oko sokolovo' i u Nišu, do avgusta na probnom radu\n11:03: Indija zabranila određene plastične proizvode\n10:59: Jovanka Atanacković za Tanjug: Dodatno olakšan postupak postavljanja solarnih panela\n10:53: Predsednik Vrhovne rade: Ponosni smo na zastavu EU u Vrhovnoj radi\n10:53: Dodatno olakšan postupak postavljanja solarnih panela


Kijev: Istraga o strancima na Krimu - Sputnjik Srbija\n04:09 13 Jul 2020\n23:08 25.04.2017 Preuzmite kraći link\nSlučaj je zaveden na osnovu člana „narušavanje poretka ulaska na privremeno okupiranu teritoriju Ukrajine i izlaska iz nje“.\nTužilaštvo priprema međunarodne instrukcije zemljama čiji su građani učestvovali u forumu, navedeno je u saopštenju.\nTreći Jaltanski međunarodni ekonomski forum održan je na južnoj obali Krima od 20. do 22. aprila. Na njemu je učestvovalo više od 2.000 ljudi, među kojima i 220 gostiju iz 46 zemalja.\nMinistarstvo inostranih poslova Ukrajine uputilo je Rusiji protestnu notu zbog održavanja foruma na Krimu.\nMoskva je saopštila da mirno reaguje na sve note Kijeva u vezi s Krimom, uključujući i protest povodom održavanja ekonomskog foruma na Jalti.\nistraga, Međunarodni ekonomski forum, Jalta, Ukrajina, Krim


Broj zaraženih koronavirusom u klanici u Nemačkoj porastao na 657\nIzvor: NoviMagazin.rs, 17.Jun.2020, 19:34\nRegionalni zvaničnici u Nemačkoj izjavil su danas da je broj zaraženih koronavirusom vezano za najveću klanicu u Nemačkoj u zapadnoj oblasti Giterslo porastao na 657.\nZvaničnici su rekli da je do sada testirano 983 radnika u klanici firme "Tenis" (Toennies) u mestu Reda-Videnbrik, a od tog broja 326 testa bila su negativna.\nNaređeno je zatvaranje klanice, kao i izolacija i testiranje svih koji su radili u kompleksu "Tenisa", čime je oko 7.000 ljudi stavljeno u >> Pročitaj celu vest na sajtu NoviMagazin.rs << karantin.\nZvaničnici su odlučili da zatovre škole i obdaništa u tom regionu od četvrtka do početka letnjeg raspusta krajem meseca ali su rešili da ne uvode šire mere restrikcije.\nNemačka kancelarka Angela Merkel pohvalila je regionalne zvaničnike zbog brzog zatvaranja škola u regionu.\nSkok broja zaraženih u klanici firme "Tenis" povećao je broj slučajeva zaraze u tom regionu iznad praga utvrđenog za uvođenje vanrednih mera, a to je 50 novoinficiranih nedeljno na 100.000 stanovnika.\nList Vestfalen-Blat je javio da zvaničnici veruju da su neki od slučajeva "uvezeni" iz drugih zemalja preko stranih radnika koji su išli da posete porodice kada su ublažene granične kontrole.\nVeći broj zaraženih pojavio se u nekoliko nemačkih klanica poslednjih nedelja zbog čega je vlada uvela strože mere bezbednosti i zabranila praksu upotrebe podizvođača.\nKlaster zaraze u Reda-Videnbriku, jednoj od najvećih nemačkih klanica mogao bi da smanji količinu raspoloživog mesa u Nemačkoj.\nZvaničnik kompanije "Tenis" Gereon Šulze Althof rekao je da se kompanija borila kao lav od februara da drži virus van svoje operacije. Rekao je da nema objašnjenja zašto su se sada dogodile infekcije ali je napomenuo da su mnogi strani radnici hteli da odu da posete svoje porodice kada su evropske granice počele da se otvaraju što je značilo da su bili izloženi novim rizicima.\nRekao je da su bili svesni toga i da su radili dodatne testove ljudi koji su se vraćali ali da nisu uspeli da zadrže te izvore infekcije.\nNemačka je počela da ublažava restrikcije koronavirusa krajem aprila i uglavnom je držala nivo infekcije relativno nisko.\n657 zaraženih u jednoj klanici, 7.000 ljudi u karantinu\nIzvor: B92, 17.Jun.2020\nBerlin -- Regionalni zvaničnici u Nemačkoj izjavili su da je broj zaraženih koronavirusom u najvećoj klanici u Nemačkoj u zapadnoj oblasti Giterslo porastao na 657...Zvaničnici su rekli da je do sada testirano 983 radnika u klanici firme "Tenis" (Toennies) u mestu Reda-Videnbrik, a od tog broja...


Banka Slovenije: Pad BDP-a 7,6%, dublji od očekivanog\nTanjug 16. decembra 2020. 11:45\nLJUBLJNA – Slovenačka centralna banka očekuje da će bruto domaći proizvod (BDP) te zemlje pasti 7,6 posto u ovoj godini a ne za 6,4 procenta, koliko je predviđala u junu.\nIstovremeno, Banka Slovenije smanjila pojekciju privrednog rasta za iduću godinu sa ranijih 4,9 odsto na 3,1 procenat, dok je za 2022. poboljšala prognozu za skoro ceo procentni poen na 4,5 posto, izveštava agencija STA.\n„Prema ovom scenariju, Slovenija bi se vratila na nivo pre korone tek krajem 2022. godine“, rekla je Arjana Brezigar Masten, šefica analitičkog i istraživačkog odeljenja centralne banke.\nOna dodaje da ove procene zavise od uspeha u pogledu uvođenja vakcina protiv koronavirusa.\nUkoliko bi se drugi talas epidemije obuzdao ove godine, Slovenija bi mogla da se vrati 2021. na nivo pre korone, a ako se nepovoljna epidemiološka situacija nastavi, BDP bi mogao da nastavi pad i dogodine, što znači da zemlja ne bi dostigla predpandemijski nivo pre kraja 2022, objašnjava Brezigar Masten.\nPrema njenim rečima, oogodišnji pad je u velikoj meri ublažen ekonomskim stimulativnim merama, bez kojih bi recesija bila za trećinu dublja.\nVladini podsticaji su takođe održali tržište rada stabilnim, zbog čega centralna banka očekuje da nezaposlenost neće biti tako loša kao što se u početku strahovalo. Predviđa se da će zaposlenost pasti za 1,5 posto ove godine i za 0,3 procenta sledeće godine, pre nego što se oporavi za 1,4 odsto 2022.\nPrema Brezigar Mastenu, procenjuje se da će stopa nezaposlenost dogodine porasti ali ćei dalje biti ispod 6,0 procenata, što je „znatno manje nego u prethodnoj finansijskoj krizi“.\nBanka Slovenije takođe procenjuje da će pad izvoza ove godine iznositi preko 11 posto, a da će u naredne dve godine zabeležiti biti zabeležen rast od 7,2, odnosno 6,8 procenata, respektivno. Uvoz, čiji se pad u tekućoj godini vidi na nivou od preko 13 odsto, trebalo bi da u iduće dve godine s rastom da nadmaši izvoz.\nPredviđa se da će godišnja inflacija iznositi minus 0,2 procenta u 2020, a kada se epidemiološka situacija popravi centralna banka očekuje njen rast dogodine na 0,9 odsto, i na 1,3 posto 2022.


Lečio tumor, dobio otkaz (Vesti online, 18.03.2015.)\nDa li je Srbiji za sve kriv Zakon o radu kako se prema bolesnim radnicima ponaša država, a kako privatne firme, da li je državni aparat majka ili maćeha svojim građanima i da li je u Srbiji danas dozvoljeno biti bolestan i nemoćan, pokušale su da odgovore nedeljne "Vesti".\nPrilikom privremene sprečenosti za rad, radnik ne može dobiti otkaz: Advokat Đorđe Protić\nOtkaz usred bolovanja u poslednje vreme je kao grom iz vedra neba pogodio nekoliko zaposlenih u državnom sektoru, a takav potez, kažu pravnici s kojima su razgovarale "Vesti", nije deo nove regulative o radu, već uglavnom nezakoniti čin rukovodilaca.\nSindikalci ističu da direktori misle da su sedanjem u direktorsku fotelju postali svemogući, a iskustvo im govori da su prilikom bolovanja radnika humaniji privatni poslodavci od onih u javnom sektoru.\nTrag priče da je teško bolesnom pacijentu koji leči tumor na onkologiji iz državne firme stigao otkaz, kao i da on nije jedina žrtva, odveo nas je do Komiteta pravnika za ljudska prava gde potvrđuju da im se poslednjih nedelja zbog ovakvog problema obratilo nekoliko službenika iz javnog sektora za pomoć. Direktor ove nevladine organizacije Milan Antonijević ističe da je reč o izuzecima (bar za sada), a ne uvreženoj praksi, a o imenima očajnih ljudi ne želi da govori radi zaštite njihovih prava.\n- Zakon o radu predviđa mogućnost otkaza, ali samo ukoliko je radnik zloupotrebio pravo na bolovanje, što kod onih koji su nam se žalili očito nije slučaj, pošto imaju dokaze da su zaista bolesni - kaže Antonijević, dodajući da se pokazuje da u nezakonitim otkazima ima političke dimenzije.\nDržava bi, smatra on, trebalo da povede računa da se zbog nezakonitog ponašanja nekog direktora državi Srbiji, odnosno građanima koji pune njen budžet ne izbija novac iz džepa.\nPredsednica Asocijacije slobodnih i nezavisnih sindikata Ranka Savić ogorčena je tim nemoralnim i necivilizacijskim ponašanjem pretpostavljenih.\n- Ako je čovek zbog teške bubrežne bolesti na hemodijalizi, zar mu treba dati otkaz na tu nesreću i dokrajčiti ga? Očito se u javnim preduzećima ne biraju sredstva za davanje otkaza, dok pri tom imamo podatak da je u Železnicama Srbije, odseku za integralni transport, zaposleno 30 ljudi, iako je ta firma u velikim problemima i teškoj dubiozi - kaže Savić, dodajući da su privatni poslodavci savesniji.\n- Ako sud dokaže da je radnik u pravu i da je bolestan dobio otkaz, izgubljeno mu se mora nadoknaditi, ali štetu ne trpi preduzeće i neodgovorni čelnik koji je otpustio radnika usred bolovanja, već to nadoknađuje država, zbog čega bi takav direktor morao da snosi odgovornost - objasnio je Antonijević.\nSporovi zbog gluposti\nZbog nezakonitog otkaza koji je direktor smederevske gimnazije Milutin Vučković dao profesoru, po pravosnažnoj presudi Gradu Smederevu na naplatu je stiglo 50.000 evra. Gradonačelnica Jasna Avramović kaže za "Vesti" da to nije i jedini slučaj, a grad je između ostalog morao da nadoknadi i osam miliona dinara zaposlenom u Osnovnoj školi "Dositej Obradović" na ime sudskih i troškova advokata, zaostalih plata i kamata.\nTako sada Smederevo plaća račune koje su direktori napravili nezakonitim otkazima. Gradonačelnica smatra da otkazima bez osnova direktor drži ostale radnike u strahu, a kolika se šteta i nepravda time nanosi zaposlenom dovoljno govori slučaj sekretara jedne škole koji je proces dobio pred Evropskim sudom za ljudska prava u Strazburu.\n- Naš budžet je projektovan, a ovo su neplanirani i nisu mali troškovi. To nas stavlja u šah-mat poziciju jer se smanjuje budžet za druge škole i njihov razvoj, a šteti lokalnoj samoupravi, državi i građanima - kaže gradonačelnica.\nZbog više propusta u radu ovaj direktor gimnazije razrešen je dužnosti tek pre nekoliko dana, a da nikakvu materijalnu odgovornost ne snosi zbog troškova koji su pali na grad!\nZa onoga ko nezakonito daje otkaz bolesniku postoji, prema rečima beogradskog advokata Slobodana Protića, krivično delo zloupotrebe prava iz radnog odnosa.\n- Radnik na bolovanju je zaštićen zakonom i ne može mu se u tom periodu dati otkaz, pa ga u tim situacijama sud vraća na posao - kazao je Protić i dodao da otkaz usred bolovanja ne treba da čudi jer se sporovi vode zbog raznih gluposti. Oštećenom radniku se nadoknađuje i zarada i doprinos, pa bi država trebalo da povede računa o rukovodiocima koji povlače te nezakonite poteze.\nPartijac na položaju\nAdvokat iz Zrenjanina Đorđe Protić ističe da i prethodni Zakon o radu, ali i njegove izmene i dopune iz 2014. izričito propisuju da se prilikom privremene sprečenosti za rad ne može radniku dati otkaz. Njegovo iskustvo govori da ovakvo otpuštanje nije retkost.\n- Generalno je srpska praksa da sud utvrdi nepravilnosti u davanju otkaza, mada ima i situacija kada zaposleni pokušavaju da zloupotrebe prava i mogućnosti. Poslodavac koji nije postupao po zakonu, ugrozio je pravo zaposlenog. Tada se nalaže povratak radnika na posao, a ukoliko oštećeni to ne želi, isplaćuje mu se 18 zarada - objašnjava ovaj advokat.\nInspekcija i sud\n- Imali smo slučajeve kad neko ko je po ugovoru zaposlen na određeno vreme izvodi manevar i uzima bolovanje pre datuma isticanja ugovora da bi produžio rad. Slučaj otkaza stalno zaposlenog koji ima dokaze da je na opravdanom bolovanju rešavaju inspekcija rada i sud - tumači Željko Veselinović.\nOtkaz nekom ko je na bolovanju ne iznenađuje lidera sindikata Sloga Željka Veselinovića, iako zakon rukovodiocu ne daje ovakvo pravo.\n- Ne čudi me, jer neki dođu na direktorsko mesto, pa misle da mogu da rade šta hoće, a onda promene firmu misleći da ih neće potkačiti odgovornost za proces koji oštećeni radnik povede na sudu - ističe Veselinović.\n- Armija partijskih činovnika čeka na posao u javnim i državnim preduzećima, pa izgleda partijci na položaju prazne mesta da bi zaposlili stranačke ljude, rođake, kumove... Izgleda da ćemo se ubuduće sve češće suočavati s nezakonitim otkazima - zaključio je lider Sloge.\nNeverovatna, ali istinito, prema rečima političkog sociologa Zorana Stojiljkovića, poslednjih godina bolovanje zloupotrebljavaju upravo direktori u javnom sektoru.\n- Nekada su radnici masovno išli na bolovanje da bi odradili drugi posao ili poljoprivredne radove, ali dolaskom liberalnog kapitalizma, pa ekonomske krize, a naročito s najavom otpuštanja, bolovanje je izuzetak, a ne pravilo. Zaposleni u javnom sektoru ne idu na bolovanje čak ni kada to njihovo zdravstveno stanje izričito zahteva. Kod direktora uglavnom postavljenih po partijskoj liniji je obrnuto i koriste bolovanje bez osnova, recimo ako znaju da će im prestati radni odnos usled penzije ili prelaska na novu dužnost. Uz to koriste i pravo od plaćenih šest meseci po prestanku radnog odnosa jer kao partijski miljenici prethodne vlasti znaju da će ih nova vlast zameniti - objašnjava ovaj profesor Fakulteta političkih nauka koji je i funkcioner Ujedinjenih granskih sindikata Nezavisnost.\n- Ako uprava firme ide tako daleko da ne utvrđuje da li je nešto radni prekršaj, onda u javnom sektoru misle da mogu da rade šta hoće ne plašeći se ni sindikata, ni inspekcije, niti suda.\nTužba uz dokaze\n- Zaposleni u slučaju bolesti, u skladu sa Zakonom o radu, kolektivnim i ugovorom o radu, ima prava i obaveze. Poslodavac mu može dati veća prava od propisanih zakonom, ali nikako manja. Radnici treba da znaju da ako moraju na bolovanje, dužni su da u roku od tri dana predaju izveštaj lekara o privremenoj nesposobnosti za rad - ukazuje na obavezu radnika advokat Đorđe Protić i dodaje da neko ko smatra da mu je otkaz nezakonito uručen ima pravo da u roku od 60 dana podnese tužbu sudu sa dokazima o bolesti.


MOK želi OI 2020. i u Fukušimi – Sport – Dnevni sportski list\n5. децембра 2020. 12:34 PM\nPredsednik Međunarodnog olimpijskog komiteta (MOK) Tomas Bah predložio je da se neka takmičenja na OI u Tokiju 2020. održe u severoistočnom delu zemlje.\nTaj deo Japana je pogođen zemljotresom, cunamijem i nuklearnom katastrofom 2011. godine, od koje se ova zemlja još uvek oporavlja.\nBah je tokom sastanka sa premijerom Japana Šinzom Abeom rekao da je “jedna od mogućnosti” da se neke utakmice bejzbola i softbola odigraju u oblastima pogodjenim katastrofom.\nJapanski mediji naveli su da je Fukušima, gde se dogodila nuklearna katastrofa u lokalnoj nuklearnoj centrali, jak kandidat za domaćina.\nBejzbol i softbol su 2008. godine izbačeni iz olimpijskog programa, ali su ovog leta vraćeni u program za Igre 2020. godine. Oba sporta su veoma popularna u Japanu.\n“Razgovarali smo o ideji da se neka takmičenja tokom Igara u Tokiju održe u oblastima pogođenim katastrofom, da doprinesemo obnavljanju područja i pokažemo svetu kako napreduje. Razgovarali smo o bejzbolu i softbolu, zbog njihove popularnosti u Japanu. Prva utakmica na turniru u kojoj bi nastupila domaća reprezentacija bi bila vrlo moćna poruka”, rekao je Bah.\nPrethodno, takmičenja u bejzbolu i softbolu planirana su za stadion Jokohame.


Srbija se neće opredeljivati za ruski ili američki gas\nSrbija se neće opredeljivati za ruski, američki ili azerbejdžanski gas koji treba da dođe kroz nove gasovode, jer se još ne vidi da tog gasa ima, izjavio je danas premijer Srbije Aleksandar Vučić.\nOn je na koferenciji za novinare rekao da će pre toga Srbija od sledeće godine početi proširenje kapaciteta podzemnog skladišta gasa u Banatskom Dvoru, sa oko 450 miliona na milijardu kubnih metara, kako bi obezbedila sigurno snabdevanje gasom tokom cele zime.\n“Nemamo mi taj problem, dajte nam kakav god hoćete gas, ali taj gas još nismo videli, iako smo na 100 načina raspravljali odakle i kako da ga dobijamo. Ni taj jadransko-jonski gasovod, ni gas sa Krka, niti taj Turski tok, niti znamo da li će da ga bude”, rekao je Vučić.\nVučić je rekao da se stručnjaci u domaćoj i svetskoj javnosti svađaju da li je bolje snabdevanje ruskim ili američkim gasom, a sve što Srbija dobija od gasa je iz Rusije je preko gasne stanice Beregova i Ukrajine.\n“Da li više voliš Ruse ili Amerikance, najviše više volim Srbiju i čekam da mi neko pokaže taj gas i da ga odmah kupimo, samo da bude malo jeftiniji”, rekao je premijer.\nVučić je rekao da Srbija ima 298 miliona evra duga za ruski gas zaostalog iz vremena prethodnih vlada, koji će platiti, ali je dodao da sada Srbijagas “ne duguje ni jedan dinar za tekuće obaveze Rusima za gas”.


9. Januara 2016.\t0\nDenis Bećirović, zastupnik u Predstavničkom domu PS BiH i potpredsjednik SDP BiH postavio je srbijanskom premijeru 11 pitanja povodom otvorenog nepoštivanja odluka Ustavnog suda BiH i negiranja suvereniteta države Bosne i Hercegovine, prenosi bh. novinska agencija Patria.\n1) Gospodine Vučiću, na sastanku koji je 12. maja 2014. godine održan u zgradi Parlamentarne skupštine Bosne i Hercegovine kojem sam i lično prisustvovao kao jedan od čelnika državnog parlamenta Bosne i Hercegovine bio sam svjedok Vaše izjave da ćete poštovati suverenitet države Bosne i Hercegovine i odluke legalnih organa naše države. Zašto ste, gospodine Vučiću, nakon brojnih izjava i dvadest godina poslije potpisivanja Dejtonskog mirovnog sporazuma odlučili da 9. januara 2016. godine direktno i flagrantno kršite odredbe istog i ne poštujete konačne i obavezujuće odluke legalnog i legitimnog Ustavnog suda države Bosne i Hercegovine?\n7) Da li znate, gospodine Vučiću, da je do sada projektantima i izvođačima politike rušenja države Bosne i Hercegovine, u Haškom tribunalu i sudovima u BiH i Evropi, izrečeno preko hiljadu godina zatvorske kazne? Samo za genocid i druge zločine u Srebrenici do sada je osuđeno 27 nalogodavaca i počinitelja na više od 550 godina zatvora. Glavnim krivcima za planiranje i provođenje ovakve politike, Radovanu Karadžiću i Ratku Mladiću još se sudi u Haagu, a smrt je spriječila izricanje presude bivšem predsjedniku Republike Srbije Slobodanu Miloševiću\nPrevious Kralj sevdalinke: Godišnjica rođenja Safeta Isovića\nNext Bužim: Godišnjica uspješne bitke ARBiH “Munja ‘93”


Zaplena imovine ruskih tajkuna njih ce najmanje pogoditi\nTanjug 14. marta 2022. 11:35\nBEOGRAD – Ekonomista i savetnik za razvoj i investicije Mahmut Bušatlija ocenio je da je zaplena imovine ruskih tajkuna na Zapadu, uključujući Andreja Meljničenka, privremena i da će naneti više štete tamošnjim ekonomijama nego tim bogatašima.\n„Za sada je to samo blokirana imovina, nije nacionalizovana, ali\nproblem je to što će biti dosta ‘žrtava’ takvog ponašanj u tim zemljama gde se imovina pleni, jer ako pokažete silu države koja nije u direktnom ratu s Rusijom, onda je to pritisak i na javnost te iste države da može de otme imovinu svakome“, rekao je Bušatlija gostujući na televiziji K1.\nRezultat takvog pirtiska mogao bi da bude da svi bogati ljudi iz zemalja koje uvode ovu vrstu sankcija Rusima presele svoju imovinu na neko sigurnije mesto.\n„Taj isti Zapad kaže da je držanje imovine 90 odsto vlasništva nad imovinom, tako da je preterano oslanjati se na zapadnu demokratiju i nedodirljivost privatne imovine“, ocenio je Bušatlija.\nDodao je da će iz čitave situacije najviše profitirati Amerika koja nameće Evropi da uvodi snakcije Rusiji i izlaže je riziku da Rusi ukidanjem isporuka energenata teško pogode evropsku privredu.\n„Isto je i sa ovim. London je drugo svetsko središte tržišta novca, i ako amerika izvrši pritisak na nju da ovo uradi Rusima koji su uglavnom domicimlni u Engleskoj, naneće štetu Englezima više nego Rusima“, smatra Buštalija.\nOn je zaključio da se ruski tajkuni neće mnogo obazirati na to što im zapadne zemlje blokiraju imovinu i da će to biti vesti koje će trajati sedam dana.\nAdvokat Zora Dobričanin takođe smatra da se bogati Rusi neće obazirati na ovakve poteze pojedinih zemalja Zapada.\n„To što su oduzeli jahtu Meljničenku najmanje će njega pogoditi, jer ako je mogao toliki novac da uloži u jahtu u kojoj povremeno uživa, njega ne pogađa posebno, ali je više efekat na publiku uz poruku da ovako mogu da plene svakoga“, rekla je Dobričaninova.\nDodala je da takvi potezi teško da će naterati tajkune da okrenu leđa Putinu, ali mogu da pogode njihove zaposlene na Zapadu.\nOdgovarajući na pitanje po kom pravnom osnovu se obavlja plenidba u zemljama u kojima je privatna imovina svetinja, Dobričaninova je podsetila da od rimskog prava postoji pravilo da ono što važi u miru ne važi u ratu.\n„Da li će im ta imovina biti vraćena zavisiće od toga kakve posledice rata budu“, zaključila je ona.


Vlada ulaže 850.000 KM u Bileću – Top Portal\nutorak 28 januara 2020 / 6:25\nVlada Republike Srpske tokom ove godine u opštinu Bileća ulaže 850.000 KM kroz program javnih investicija. Odoboreni projekti i projekti predloženi za odobravanje u ovoj godini, između ostalih, su izgradnja vodovoda u selu Baljci, te nekoliko projekata izgradnje i rekonstrukcije lokalne putne infrastrukture, rečeno je Srni u Vladi Srpske.\nBileća obuhvaćena je i projektom izgradnje Hidroelektrane „Dabar“ koji će se realizovati u narednom periodu i predstavlja jedan od najvažnijih energetskih objekata u sistemu „Gornji horizonti“, te spada u red najvećih investicionih projekata u regonu.\nHidroelektrane na Trebišnjici i Hidroelektrana „Dabar“ nedavno su raspisali međunarodni javni poziv za finansiranje i izgradnju HE „Dabar“ po sistemu „ključ u ruke“, vrijedan oko 400 miliona KM.\n„Iz sredstava Ekonomsko-socijalne komponente Razvojnog programa Srpske za projekte koji se realizuju na teritoriji opštine Bileća, Vlada je odobrila oko 3,7 miliona KM, od čega 2,35 miliona KM za projekat rekonstrukcije kanalizacionog sistema i izgradnje sistema za tretman otpadnih voda. Kroz projekat `Vodovod i kanalizacija` u prethodnom periodu uloženo je dodatnih 1,8 miliona KM“, rečeno je Srni u Vladi Srpske.\n„Za projekte obnove stambenih jedinica, infrastrukture, održivog povratka i alternativnog smještaja za izbjegla i raseljena lica od 2006. do 2017. godine u Bileći je izdvojeno više od 420.000 KM. Izgradnja 15 stambenih jedinica je u toku, a završetak radova planiran je za mart 2019. godine. Vrijednost radova je oko 900.000 KM“, objašnjavaju u Vladi Srpske.\n„U oblasti poljoprivrede na području Bileće uloženo je oko deset miliona KM, kroz podsticaje za razvoj poljoprivrede i sela te projekte komunalne infrastrukture, dok je u izgradnju i rekonstrukciju magistralnih i pristupnih puteva na području ove opštine od 2006. do 2018. godine uloženo gotovo sedam miliona KM“, kažu u Vladi Srpske.\nKrog program energetske efikasnosti u Osnovnu školu „Sveti Sava“ uloženo je dodatnih 700.000 KM.\n„Kroz projekte iz resora porodice, omladine i sporta, izgrađeno je pet kuća za porodice sa petoro i više djece ukupne vrijednosti 445.000 KM, dok je za izgradnju i rekonstrukciju sportskih objekata uloženo 378.000 KM“, podaci su Vlade Srpske.


EKSKLUZIVNO: Kako se gradnja kula na Savi koristi za šverc oružja i pranje para\nBeograd na vodi, poprskan krvlju\nAleksandar Vučić i njegov pljačkaški klan zarađuju stotine miliona evra poprskanih krvlju Srba, Rusa i Sirijaca. Projekat „Beograd na vodi" osmišljen je od strane stranih obaveštajnih službi kao velika perionica para iz koje će se finansirati oružje koje će Ujedinjeni Arapski Emirati davati svojim prijateljima, islamistima na Bliskom Istoku, ali i režimima u Ukrajini i na Kosovu, tvrde svetski mediji koji ukazuju na to da time Vučić vraća uslugu šeiku Mohamedu bin Zajedu al Nahjanu za finansijsku podršku pre izbora 2012.\nFaraonski projekat naprednjačke vlasti „Beograd na vodi", javnosti je prikazan kao budućnost prestonice, a u njemu će živeti i raditi 17.000 ljudi! Po sadašnjim, dostupnim planovima, na platou na desnoj obali Save, tamo gde se danas nalaze stara železnička i autobuska stanica, nići će ceo jedan grad sa 1,85 miliona kvadratnih metara stambenog i poslovnog prostora.\nKako je najavio navodni arapski investitor Mohamed Ali Rašed Alabar, čelnik kompanije „Emaar", koja je preko ćerke firme vlasnik većinskog dela preduzeća „Beograd na vodi" d.o.o, za izgradnju pomenutog stambeno-poslovnog kvarta biće izdvojeno 3,6 milijardi evra. U svojim obraćanjima narodu Aleksandar Vučić je licitirao sumama između tri i osam milijardi evra koje će, navodno, uplatiti arapski partner.Po procenama srpske Akademije za arhitekturu, pomenute sume se odnose samo na cenu izgradnje poslovno - stambenog prostora, dok će za uređenje terena i izgradnju neophodnih infrastrukturnih objekata srpska država morati da uloži još najmanje milijardu evra.\nMeđunarodno udruženje „International Network for Urban Research and Action", posle pregleda planova koji su predstavljeni javnosti na početku navodne izgradnje 2014, ocenilo je projekat kao „finansijski potpuno neisplativ". I zaista, već na prvi pogled izneta računica nikako ne može da bude tačna.\nAko je planirana izgradnja 1.800.000 kvadrata stambeno - poslovnog prostora (po nekim najavama i manje), a „Emaar" iz Ujedinjenih Arapskih Emirata namerava da uloži između 3,6 i osam milijardi evra, to znači da će izgradnja jednog kvadratnog metra koštati između dve i skoro pet hiljada evra!?!\nOvakve cene su u Srbiji nezamislive, makar svi zidovi u novim objektima bili pozlaćeni. Očigledno je da je „Beograd na vodi" paravan iza koga se odvijaju drugi poslovi.\n„Transparentnost Srbija" je još 2015. objavila: „Do danas ni jedan stručnjak visokog kredibiliteta nije istupio da predstavi ili zastupa ideju 'Beograda na vodi'. Naprotiv, to čine anonimne osobe po naređenju koje dobijaju od političkih struktura ili iz inostranstva".\nDušan Pavlović, koji je bio savetnik tadašnjeg ministra Saše Radulovića u periodu od septembra 2013. do februara 2014, novinaru Roriju Donagiju (koji sarađuje i sa portalom „Middleeast eye" - MEE) sredinom 2014. godine je otkrio: „Predviđeno je da svi detalji dogovora o investicijama Ujedinjenih Arapskih Emirata u Srbiju ostanu tajna". Kako Pavlović tvrdi, to je regulisano osnovnim ugovorom o saradnji UAE i Srbije potpisanim u martu 2013. godine, koji su mogli da vide samo malobrojni članovi Vlade.\nŠeik Mohamed bin Zajed al Nahjan, princ - prestolonaslednik emira od Abu Dabija i predsednika Ujedinjenih Arapskih Emirata, u svetu je najviše poznat po trgovini oružjem.\nTimoti Eš iz „Standard bank" je svojevremeno tvrdio kako mu je 2013. u Beogradu rečeno da UAE od Srbije nabavlja oružje za svoje „prijatelje", odnosno pobunjeničke grupe na Bliskom Istoku.\nCIA i Mosad već decenijama imaju istu politiku na Bliskom Istoku: destabilizaciju ovog regiona, kako bi svet prihvatio da su vojne intervencije Izraela i Sjedinjenih Američkih Država jedino rešenje da se povrati mir. Preko svojih saveznika, između ostalog i dinastije al Nahjan, ove dve službe oružjem snabdevaju militantne pobunjenike na prostoru Sirije i Iraka, a dugo vremena (moguće i danas) na tom spisku su bili i islamisti iz pokreta „Islamska država" i „Al Nusra Front" (blizak „Al Kaidi"). Mohamed bin Zajed se smatra osobom koja za potrebe Amerikanaca i Izraelaca deluje u Istočnoj Evropi (iznosi xymphora.blogspot.com u članku od 1. avgusta 2014.). Trebalo je još samo naći način da se ceo posao obavi tako da mediji i javnost ništa ne primete.\nTo proizilazi i iz intervjua sa Malim koji je u martu 2014. objavio uvek odlično obavešteni američki magazin „Bloomberg". Redakcija se njemu nije slučajno obratila upravo sa molbom da joj objasni pozadinu iznenadnog približavanja Srbije i UAE. Siniša Mali je u pomenutom intervjuu govorio i u ime Emirata, pa je „Bloomberg" obavestio kako vladari UAE „veruju u političku stabilnost Srbije i naš ljudski kapital", zbog čega su se odlučili na investicije.\nU svom članku „Tajni poslovi UAE u Srbiji" objavljenom na MEE, Rori Donagi tvrdi kako je tragajući za crnim fondovima arapskih šeika obavio i razgovor sa jednim pripadnikom obaveštajnih službi Srbije (čije ime nije želeo da otkrije), koji mu je rekao kako su ovdašnje službe bile odlično upoznate sa onim šta se dešava iza kulisa navodnog projekta „Beograd na vodi", kao i da idejne tvorce ne treba tražiti među svetski poznatim arhitektama, već u stranim obaveštajnim službama i među dilerima oružja. Iako je dalja istraga srpskih organa obustavljena po naređenju „sa samog vrha", a dokumenta sklonjena, sećanja su, ipak, ostala.\nVeć pomenuti izvor iz ovdašnjih obaveštajnih službi tvrdi kako su se njih dvojica sreli na dobro isplaniranoj večeri u super luksuznom hotelu „Burž Kalifa" u Dubaiu. Ovaj hotel je najvećim delom u posedu porodice al Nahjan, koja u njemu ima i nekoliko apartmana koje smeju da koriste samo njeni članovi i njihovi gosti. Glavni njihov apartman ima površinu od preko 500 kvadratnih metara, zaseban bazen, saunu, sobu za rekreaciju i kuhinju.\nU jednom od prostranih salona apartmana, gde su zidovi, po rečima samog Vučića, prekriveni liskama zlata, organizovana je večera na kojoj je domaćin bio prestolonaslednik Abu Dabija, šeik Mohamed bin Zajed al Nahjan. Osim njega, prisustvovali su Aleksandar Vučić i Siniša Mali, kao i jedan broj Arapa. Tokom večere se razgovaralo o opštim mogućnostima ulaganja u Srbiju, a zatim su se šeik Mohamed, Vučić, Mali i još jedan Arapin povukli u drugu sobu na tajne razgovore. Četvrti član ove grupe bio je Mohamed Dahlan, trgovac oružjem i dvostruki agent koji je radio za vrh palestinske oslobodilačke organizacije PLO dok nije otkriveno da je i na platnom spisku Izraelaca. Za Dahlana se osnovano sumnja da od 1994. radi za izraelsku unutrašnju obaveštajnu službu Šin Bet, preneo je portal „The electronic intifada" 20. decembra 2006.\nAmerički magazin „Vanity Fair" objavio je u aprilu 2008. da je Dahlan za američke tajne službe 2006. trebalo da izvede puč i likvidira demokratski izabrano rukovodstvo Palestinaca u Gazi. Dahlan definitovno napušta Palestinu 2011. pošto je optužen da je učestvovao u ubistvu Jasera Arafata. Od tada se on nalazi pod zaštitom dinastije al Nahjan i u Abu Dabiju ima kancelarije odakle se koordiniraju terorističke aktivnosti i trgovina oružjem.\nDahalan je dobio i državljastvo Srbije, a predsednik Nikolić ga je odlikovao! Upućeni tvrde da ima i crnogorsko državljanstvo.\nŠta su pomenuta četvorica u „Burž Kalifi" razgovarali iza zatvorenih vrata nije poznato do u detalje, ali posle toga se krenulo u realizaciju projekta „Beograd na vodi" koji obuhvata i trgovinu oružjem.\nJoš pre dolaska naprednjaka na vlast, Srbija je prihvatila obavezu da izmenom pešadijskog naoružanja isto uskladi sa potrebama saradnje srpske vojske sa NATO paktom. Staro oružje biće rashodovano, konzervirano i po dogovoru iz „Burž Kalife" predato UAE za dalju prodaju. Ova trgovina, međutim, Srbiji ne donosi nikakav prihod, jer su Vučić i Mali sa šeikom bin Zajedom razradili plan po kome Srbija ne samo da daje oružje bez nadoknade, već novac ulaže i u „Beograd na vodi", odakle se odlivaju provizije za učesnike ove pljačke srpskog budžeta.\nPomenute sume su Karteru bile zapanjujuće male, jer UAE ima godišnji budžet za nabavku oružja od skoro 20 milijardi dolara. Toliki pregovori i sastanci na najvišem nivou, a na kraju potpisivanje samo dva ugovora u vrednosti od jedva jedan odsto sume koju Emirati svake godine troše na oružje?!? Karter je, kao i mnogi drugi, posumnjao da se posluje „ispod žita" ukazujući na prisustvo Mohameda Dahlana i njegovih najbližih saradnika i u navodno civilnim projektima.\nSpecijalizovan sajt „Arab defence" (arapska odbrana) preneo je 25. avgusta 2014. informaciju dobijenu od neimenovanog izvora iz Emirata, kako ta zemlja nije zainteresovana samo za defanzivno oružje iz Srbije, kao što je sistem ALAS. Šta je još isporučeno, sajt, međutim, nije naveo.\nPortal „Riyadh Vision" iz Saudijske Arabije objavio je 28. juna 2014. kako su UAE i Srbija sklopili dogovor o međusobnoj saradnji. Srbija će Emiratima isporučivati oružje i povoljno dati obradivu zemlju, dok će arapska strana uložiti novac u „Beograd na vodi", ali tek kada se postigne konačni dogovor (koga ni danas nema). Isto tako, UAE će Srbiji dati kredit od milijardu dolara (po agenciji „Fena" radi se o milijardu evra), od koga će jedan deo biti upotrebljen za popunjavanje rupa u srpskom budžetu, a drugi će biti uložen u „Beograd na vodi".\n„Emaar", dakle, u projekat „Beograd na vodi" ne ulaže sopstvena sredstva, već UAE daje kredit (koji Srbija jednog dana mora da vrati), a on se preko različitih javnih i građevinskih preduzeća „opran" sliva u „Beograd na vodi" d.o.o, a odatle u privatne džepove.\nPošto Srbija snosi sve troškove izgradnje neophodne infrastrukture „Beograda na vodi", investitor plaća samo čisto zidarske radove. Najluksuznije opremljeni kvadratni metar u tim objektima neće u izgradnji koštati više od 2.000 evra, a prosečna cena kvadrata iznosiće između 1.000 i 1.200 evra. „Emaar", međutim, najavljuje investicije koje bi odgovarale prosečnoj ceni kvadrata od između 2.000 i skoro 5.000 evra. Razlika u ceni ići će u džepove ovdašnjih političara i za nabavku srpskog oružja kojim UAE snabdeva „svoje prijatelje", koji nisu nužno samo u arapskom svetu.\n„Sputnik News" je tri nedelje kasnije, 24. februara 2015, objavio kako je ukrajinski predsednik Petro Porošenko tokom posete sajmu oružja „EXPO-2015" u Abu Dabiju sa šeikom Mohamedom bin Zajedom potpisao „veoma značajan ugovor" o kupovini oružja. Pošto UAE ne proizvodi nikakvo naoružanje, već je četvrti najveći uvoznik na svetu, jasno je da će ukrajinskoj vojsci biti isporučeno i ono što je prethodno kupljeno u Srbiji.\nIzraz „kupljeno u Srbiji" u ovom slučaju nije potpuno tačan, jer se ceo posao finansira kroz Srbiji date kredite i kroz, navodne, uplate za „Beograd na vodi". Naša država taj novac mora da vrati, tako da je oružje faktički poklonjeno, ako ne računamo desetine miliona dolara koje će kao mito šeici dati ovdašnjim vlastodršcima.\n„Etihad je za JAT obezbedio kredit, a ne direktnu investiciju, koji će kasnije biti pretvoren u vlasnički udeo. Srbija je dala garancije za ovaj zajam, pa ako posao krene loše srpski narod će morati da vraća uzetih 40 miliona evra. U svakom slučaju, biće plaćene provizije kompaniji koju drže ljudi bliski režimu Aleksandra Vučića, i to u visini od dva miliona evra."\nIz ovog svedočenja se jasno vidi da Vučićev klan na svim poslovima sa Ujedinjenim Arapskim Emiratima uzima proviziju od pet odsto! Na ukupnu planiranu sumu od osam milijardi evra za „Beograd na vodi" (prodaja oružja uračunata u cenu) provizija iznosi neverovatnih 400 miliona evra, a sve to će se isplatiti iz budžeta Republike Srbije. Uz sve to, srpskim oružjem, isporučenim preko Ujedinjenih Arapskih Emirata islamistima u Siriji i fašistima u Kijevu, ubijaće se ruski vojnici, a verovatno će jednog dana ono biti upotrebljeno i od strane albanskih ekstremista sa Kosova za obračun sa srpskom vojskom i policijom. Ne treba zaboraviti da je pres služba tadašnje predsednice samoproklamovane Republike Kosovo, Atifete Jahjage, objavila da joj je prilikom posete Abu Dabiju januara 2012. šeik Mohamed bin Zajed obećao svu moguću podršku, uključujući i vojnu.\nOvako grandiozno zamišljeni projekat, kao što je "Beograd na vodi", sa čijom se realizaciojom zvanično počelo pre dve godine, morao bi da ima svetski priznatog arhitektu za idejnog tvorca. Fergus O' Saliven, novinar specijalizovanog portala „City Lab" obratio se početkom 2015. godine firmi „Eagle Hills" iz Dubaia, preko koje je „Emaar" ušao u „Beograd na vodi" d.o.o, i zamolio za informaciju koji arhitekta je uradio projekat. Odgovor je glasio da je to učinio tim iz projektantskog preduzeća RTKL iz Sjedinjenih Američkih Država.\nO' Saliven je, međutim, utvrdio kako među referencama ovog, inače, poznatog arhitektonskog biroa nema nikakvog pomena „Beograda na vodi", niti bilo čega sličnog u Srbiji. Osoba za odnose sa medijima RTKL-a odbila je da O" Salivenu potvrdi ili demantuje informaciju dobijenu od „Eagle Hills"-a, pozivajući se na standardnu praksu firme. Nekoliko meseci posle ovoga RTKL je promenio vlasnika i sada se zove „Callison RTKL" sa sedištem u Baltimoru, SAD, ali ni u njihovim referencama nema "Beograda na vodi".\nU svom članku o „Beogradu na vodi" od 16. marta 2015. na „City Lab"-u O" Saliven izražava svoje čuđenje kako projekat ove veličine nema jasno predstavljenog arhitektu koji je izradio projekat. Kao da se investitor stidi imena arhitekte, ili se arhitekta stidi da prizna kako je radio projekat. Veoma neobično za posao vredan najmanje četiri milijarde evra.


Predsednik Vučić:: Imao sam otvoren razgovor sa Šolcom\nPredsednik Republike Srbije Aleksandar Vučić razgovarao je sa kancelarom Savezne Republike Nemačke Olafom Šolcom, nakon čega je održan sastanak delegacija Republike Srbije i Savezne Republike Nemačke.\n– Imao sam otvoren razgovor sa @bundeskanzler Olafom Šolcom, sa kojim sam razmenio mišljenja o aktuelnoj globalnoj i regionalnoj situaciji, ali i o evropskoj budućnosti Srbije i proširenju bilateralne, a naročito ekonomske saradnje – napisao je predsednik Vučić na Instagramu.\nPodsetimo, nemački kancelar Olaf Šolc doputovao je danas u posetu Beogradu, prvu otkada je na toj funkciji nasledio Angelu Merkel.\nPredsednik Srbije Aleksandar Vučić, koji je danas dočekao nemačkog kancelara Olafa Šolca u Beogradu, poželo mu je dobrodošlicu i izrazio zadovoljstvo zbog današnjeg susreta.\n„Dobo došli u Srbiju, savezni kancelaru! Radujem se današnjem susretu i prilici da razgovaramo o temama od interesa za obe zemlje“, napisao je Vučić na Instagram nalogu „budućnosrbijeav“, uz fotografiju dočeka na aerodromu „Nikola Tesla“.\nPredsednik Srbije priredio je svečani doček ispred Palate Srbije.


27/05/2022 | 18:24 ⇒ 23:21 | Autor: RTRS\nUstavni sud BiH nema nadležnost da ukida deklaracije i zaključke Narodne skupštine Republike Srpske, jer to nisu pravni akti, već politički stavovi.\nNSRS - Ustavni sud BiH (ilustracija)Foto: RTRS\nTo je jednoglasan stav stručnjaka nakon odluke Ustavnog suda da ukida pojedine odredbe Deklaracije i skupštinskih zaključaka o vraćanju nadležnosti.\nSvi akti koji su usvojeni na posebnoj sjednici krajem decembra prošle godine, a tiču se vraćanja nadležnosti prenesenih sa Srpske na BiH, izražavaju političke stavove, a Ustavni sud nema nadležnost da ih ukida, podsjećaju iz Narodne skupštine.\n- Ustav BiH jasno definiše da je nadležnost Ustavnog suda BiH ocjena ustavnosti pravnih akata, tačnije da Ustavni sud utvrđuje da li su neke odredbe ustava ili zakona nekog od entiteta u skladu sa Ustavom BiH. Imajući to u vidu, Ustavni sud BiH je trebalo da se proglasi nenadležnim u pogledu razmatranja ovih akata - rekao je predsjednik Narodne skupštine Republike Srpske Nedeljko Čubrilović.\nApelaciju Ustavnom sudu podnijelo je 15 poslanika Predstavničkog doma BiH, nakon posebne sjednice parlamenta Srpske.\nIz Narodne skupštine u martu je stigao odgovor, u kome se obrazlaže da Ustavni sud nije nadležan da razmatra zaključke koji se tiču vraćanja nadležnosti iz oblasti pravosuđa, odbrane i bezbjednosti, indirektnog oporezivanja i drugih pitanja i da Sud nema pravo da se miješa u donošenje političkih odluka.\n- On ne može da odlučuje o političkim aktima kao što su deklaracije i zaključci, nego samo o pravnim aktima, kao što su zakoni i Ustavi. On je u ovom slučaju trebao i morao da se oglasi nenadležnim i da odbaci ovu apelaciju, kao što je to bio ranije slučaj - dodao je član Odbora za ustavna pitanja Narodne Skupštine Republike Srpske Milan Petković.\nOdluka Ustavnog suda je politička i nije prvi put da Sud politički djeluje, kaže srpski član Predsjedništva, Milorad Dodik.\n- U Ustavu piše da Ustavni sud BiH isključivo odlučuje o usaglašenosti zakona sa Ustavom BiH. Ovaj akt koji su oni tretirali nije ni zakon niti je bilo koji zakonski akt, to je samo jedna deklaracija kojom se mi opredjeljujemo šta treba činiti. Po ustavnoj definiciji, Narodna Skupština Srpske je najviši zakonodavni i politički organ u Srpskoj i on ima pravo da donosi svoje političke stavove. Nema nijedne zemlje na svijetu gdje se Ustavni sud referira na političke stavove - izjavio je Dodik.\nOdluke Ustavnog suda su konačne, međutim, postavlja se pitanje – šta sa odlukama koje nisu u skladu sa Ustavom, pita savjetnik za pravna pitanja predsjednika parlamenta, Matej Savić. Treba prvo sačekati da se vidi na koje se zaključke odnosi odluka Suda, da bi se moglo odlučiti kako dalje djelovati, kaže Savić.\n- Јoš je važno da naglasimo ovdje da je ovo svakako presedan, jer mi dosad u praksi Ustavnog suda Bih nismo imali ovakvu situaciju, čak imamo odluku iz 2008. ili 2009, gdje se Sud proglasio nenadležnim za razmatranje opet, nezakonskih, odnosno akata koji nemaju pravni karakter - dodao je Savić.\nInstitucije Republike Srpske moraju da brane ustavni poredak BiH, a time i poziciju Republike Srpske, kaže profesor Fakulteta političkih nauka, Željko Budimir.\n- Ustavni sud BiH radi suprotno Ustavu, on napada ustavni poredak BiH, urušava ga svakim svojim djelovanjem, tako da ovo nije ništa neočekivano i to samo pokazuje da Srpska mora da ostane na putu borbe za svoju poziciju i da je brani u skladu sa zakonom i Ustavom, kako je to propisano - saopštio je Savić.


Fudbalski savez Srbije: Sudjenje regularno uz podršku VAR-a - Radio Sto Plus\nFudbalski savez Srbije: Sudjenje regularno uz podršku VAR-a\nU Sportskom centru Fudbalskog saveza Srbije (FSS) u Staroj Pazovi danas je održana sednica Izvršnog odbora FSS na kojoj je konstatovano da je sudjenje u Srbiji dobro i da uz pomoć VAR-a Srbija ima regularno takmičenje.\n„Na današnjoj Skupštini klubova Super i Prve lige zaključeno je da imamo dobro sudjenje i uz podršku VAR-a regularno takmičenje. Od takve politike savez neće ni po koju cenu odustati. Zato, pozivamo klubove da poštuju propise i da se bore za bodove pošteno na terenu, a ne van njega“, stoji u saopštenju.\nIzvršni odbor je uputio i punu podršku Sudijskoj komisiji i selektoru reprezentacije Draganu Stojkoviću posle „zlonamernih optužbi na njihov račun“.\nIzvršni odbor je izrazio „nepokolebljiv stav da se problemi rešavaju unutar institucija saveza, a ne saopštenjima i pritiscima“.\n„Opšti interes mora biti iznad pojedinačnog, naročito sada kada celokupan srpski fudbal doživljava preporod. U tom smislu IO očekuje najstrožije sankcije od strane disciplinskih organa i iniciraće dodatno pooštravanje disciplinskih mera za ovakvo ponašanje u skladu sa preporukama UEFA“, navodi se u dopisu.\nU saopštenju se navodi i da „FSS duguje posebnu zahvalnost selektoru Draganu Stojkoviću Piksiju i njegovim saradnicima za sve radosti i uspehe koje su nam podarili i učiniće sve da ih zaštiti od nedostojnih napada i omogući preko potrebni mir pred naredne utakmice“.\nNa današnjoj sednici usvojen je i novi grb koji će „krasiti dresove svih selekcija FSS“. Dosadašnji grb Saveza ostaje kao zvanični grb FSS.\n„Ovo odvajanje grbova uradjeno je na preporuku UEFA. Novi grb fudbalske reprezentacije Srbije inspirisan je tradicionalnim motivima i simbolima naše zemlje kroz istoriju: dvoglavi beli orao, ocila, ljiljani, crveni štit… Iz svakog perioda uzeto je po nešto i predstavlja miks naših najistaknutijih i najprepoznatljivijih simbola“, saopštio je FSS.\n„Generalni sekretar FSS informisao je članove IO o ugovoru koji je potpisao zajedno sa Zajednicom klubova Super i Prve lige Srbije o data pravima sa američkom kompanijom IMG Data Limited u vrednosti od 6.4 miliona evra. Ovo je rekordna vrednost za ovakvu vrstu ugovaranja. Sva sredstva iz ovog ugovora biće na raspolaganju Zajednici i klubovima Super i Prve lige.“


Apsurdna ODLUKA Vijeća ministara BIH: Veća prava od BH građana imaju građani susjednih država? Dijete čiji roditelj ima HR pasoš može u BiH, dok dijete čiji roditelj ima BH pasoš mora imati PCR test?? (FOTO)\nAžurirano Sep 16, 2020\nEpidemiološka situacija u BiH se prati i u skladu s tim donose i odluke. Tako je Vijeće ministara BiH odlučilo da je od 12. septembra donijelo odluku o otvaranju bosanskohercegovačkih granica za sve strane državljane koji imaju negativan PCR test.\nNaime, Vijeće ministara donijelo je Odluku o propisivanju dodatnih uvjeta za ulazak stranaca u Bosnu i Hercegovinu, kojom su granice BiH otvorene za sve strane državljane, pod uslovom da imaju negativan test na koronavirus (pcr) ne stariji od 48 sati.\n“Stranci koji ispunjavaju uvjete za ulazak u Bosnu i Hercegovinu, propisane Zakonom o strancima, mogu ući u Bosnu i Hercegovinu uz predočenje negativnog PCR testa na virus SARS-CoV-2, koji nije stariji od 48 sati do trenutka ulaska u Bosnu i Hercegovinu, precizirano je Odlukom. Ova odluka stupa na snagu danom donošenja, a na graničnim prijelazima će se primjenjivati od subote, 12. 9. 2020. godine u 6:00 sati”, navodi se u saopćenju Vijeća ministara.\nOd ove odluke su oduzeti državljani Hrvatske, Srbije i Crne Gore koji u BiH mogu bez predočenja negativnog PCR testa, kao i njihovi supružnici te maloljetna djeca, koji su državljani drugih država, kada u BiH ulaze direktno iz države čiji su državljani.\nBez negativnog PCR testa mogu ući i stranci koji tranzitiraju preko teritorije BiH radi povratka u zemlju uobičajenog boravka, bez zadržavanja na teritoriji BiH.\nSvi stranci obavezni su pridržavati se i poštovati sva uputstva i naredbe nadležnih tijela Bosne i Hercegovine (epidemioloških i zdravstvenih službi).\nApsurd nastaje na kraju Odluke VM u članu 5. kojom se poništavaju sve ranije odluke o propisivanju dodatnih uslova za ulazak stranaca u BiH (“Službeni glasnik BiH” broj: 18/20, 20/20, 27/20, 29/20, 34/20 i 44/20).\nShodno tome, poništavanjem odluke 34/20, ulazak u BiH bez PCR testa nije moguć za supružnike i maloljetnu djecu BH državljana, dok je istovremeno omogućen ulazak supružnika i maloljetne djece državljana Srbije, Hrvatske i Crne Gore.\nTakođer poništavanjem odluke 29/20 više nije moguć ulazak u BiH, bez prekršajnog procesuiranja, sa ličnom kartom izdatom od nadležnih tjela uz BiH, već te je dokument za validan za prelazak državne granice za državljane BiH isključivo pasoš BiH.\nU praksi, ukoliko lice koje posjeduje BH pasoš želi da uđe u Bosnu i Hercegovinu sa svoje dvoje djece koja nemaju BH pasoš, nego su rođena u Austriji i posjeduju pasoš Austrije, oni ne mogu ući bez PCR testa. Međutim, ukoliko lice koje posjeduje pasoš Hrvatske, Srbije ili Crne Gore želi da uđe u Bosnu i Hercegovinu sa svoje dvoje djece koja nemaju BH pasoš, nego su rođena u Austriji i posjeduju pasoš Austrije, oni mogu ući bez PCR testa kako je navedeno u posljednjoj Odluci VM.\nKako doznajemo nadležne službe koje sprovode navedene odluke promtno su reagirale prema Vijeću ministara ali izmjene odluke još uvijek nema što stvara ogromne probleme BH građanima kao i Graničnoj policiji BiH.\ngp bihkorona virus\nSIPA pretresa zgradu Općine Sanski Most\nSIPA U SANSKOM MOSTU // Lišen slobode Fazir Vukalić, za Asimom Kamberom se traga


Nova pravila Facebooka i Instagrama: Ovi sadržaji će biti nedostupni maloletnicima - Represent\nPošto su unete izvesne promene o bezbednosti podataka, Instagram i Facebook sada uvode i ograničenja kada su reklame u pitanju.\nOno što je posebno zanimljivo jeste da ova ograničenja važe i za sve grupe i stranice na ove dve društvene mreže čiji je bar jedan član maloletan. Ako posmatramo tako, to znači da je teško izvodljivo da postoji grupa, stranica ili profil u kojima baš nijedan član nema manje od 18 godina, zar ne?\nČini se da su dve najpopularnije društvene mreže na svetu na novom testu. Kako piše CNN, predmet zabrane može da bude čak i običan post na kome je prikazana najobičnija čaša pića, a o konzumaciji da ne govorimo.\nInfluenseri su se već uplašili – veliki broj njih imaju saradnju sa kompanijama koje proizvode ili distribuiraju elektronske i/ili obične cigarete, duvan, neku vrstu alkohola i slično. Istog dana kada ova pravila počnu da se primenjuju, njihov rad na pomenutim kampanjama će postati besmislen.


PDP PS4 Slim Gaming Charge System cena, cene Srbija, prodaja Beograd Novi Sad Niš\nPDP PS4 Slim Gaming Charge System cene\n- Zvanično licencirani punjač koji sadrži dva dongle priključka za punjenje DUALSHOCK 4.\nZvanično licencirani punjač koji sadrži dva dongle priključka za punjenje DUALSHOCK 4\nEPonuda nije internet prodavnica već Vam omogućava da brzo i lako nađete PDP PS4 Slim Gaming Charge System po najjeftinijoj ceni. Naš cilj je da kupci budu što bolje informisani o ponudi PDP PS4 Slim Gaming Charge System na tržištu Srbije. Vrlo lako nalazite željeni proizvod za kategoriju Dodatna oprema za konzole cene, ne morate da lutate od sajta do sajta za PDP Dodatna oprema za konzole, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za PDP PS4 Slim Gaming Charge System sa PRODAVCEM. EPonuda ne može da garantuje potpunu tačnost specifikacije i slika za PDP PS4 Slim Gaming Charge System. Pre kupovine, podatke za PDP PS4 Slim Gaming Charge System proverite na sajtu PROIZVOĐAČA.


Velikani srpskog fudbala u raljama dugova, prevara i politike - Jutarnje.rs\nVelikani srpskog fudbala u raljama dugova, prevara i politike\nNeuspeh reprezentacije Srbije u pokušaju da se plasira na Evropsko prvenstvo deluje kao logičan sled događaja u domaćem fudbalu, ako se u obzir uzme sve ono što se tokom godine dešavalo u klubovima koji bi trebalo da budu kičma najvažnije sporedne stvari na svetu u našoj zemlji.\nTo nisu Crvena zvezda i Partizan, dva najveća kluba koji okupljaju ogroman procenat publike i prema kojima teži gotovo svaki dečak zainteresovan da svoju sreću pronađe u magičnoj igri s loptom po travnatom terenu.\nVečiti rivali nisu više plodno tle za razvoj upravo takve dece koja bi u neko dogledno vreme trebalo da budu momci od kojih će se očekivati da Srbiju odvedu na neko veliko takmičenje.\nU večitima nema vremena za čekanje, traže se rezultati, a greške, očekivane, čak i poželjne za mlade igrače, nisu nešto što može da se toleriše.\nUslovno rečeno, „mali klubovi“, godinama su bili rasadnici talenata i stvarali su igrače koji su kasnije stizali u redove „velikih“ i donosili uspehe, ali ako se u razmatranje uzmu slučajevi tri kluba sa ozbiljnom istorijom – ne piše se dobro srpskom fudbalu.\nVišegodišnja drama oko OFK Beograda, naslednika legendarnog BSK osnovanog 1911. godine, petostrukog šampiona Jugoslavije i dvostrukog prvaka Srbije, te polufinaliste Kupa UEFA upućuje na to da su problemi toliki da je više nemoguće zatvarati oči pred njima.\nRomantika na Karaburmi ne stanuje već četiri godine, kada je klub poslednji put nastupio u elitnom rangu srpskog fudbala – Superligi, posle čega je usledilo tavorenje u drugoj pa trećoj ligi, uz stalnu opasnost od gašenja.\n„Omladinski stadion“ je ostao i bez struje, u ovoj godini je preminuo Ilija Petković, legendarni trener, ikona OFK Beograda i čovek koji je na sebe preuzeo obavezu da izvuče svoj klub iz gliba, ali u tome, nažalost nije uspeo.\nU danima koji su prethodili finišu godine pojavila se nekakva najava da bi Crvena zvezda mogla da uđe u partnerski odnos sa OFK Beogradom, da ga pretvori u svoju filijalu i tako pokuša da spase od gašenja.\nTakav scenario nije izvestan, Zvezda bi navodno mogla da pošalje nekoliko talentovanih fudbalera na Karaburmu i time da pomogne nekadašnjem velikom rivalu da ne ispadne i iz treće lige, ali se dugoročno rešenje ne nazire.\nNaročito saradnja sa Zvezdom, pošto je njen generalni direktor Zvezdan Terzić okarakterisan kao jedan od najvećih krivaca za sadašnje stanje u redovima „plavo-belih“.\nGospodaru Vučiću, zapovedaj!\n— #dasenelazemo (@istinomer) January 29, 2020\nGašenje, nažalost, nije izbegao čačanski Borac, još prošle godine, a problemi su se prelili i u ovu.\nKulminacija se dogodila proletos kada su se na štrajk glađu odlučili bivši fudbaleri tog kluba kojima nije ostalo ništa nego da radikalnim metodama pokušaju da dođu do ostvarenja svojih prava.\nI u tome nisu uspeli, štrajk glađu je prekinut, klub ne postoji, a celokupna istorija je „preneta“ na FK Provo iz Šapca, kome je ime promenjeno u FK Borac 1926, što je bila tema o kojoj se mesecima govorilo, ali je na kraju opet „vuk pojeo magarca“.\nFudbaleri su nedavno ponovo protestovali, ali ih gradske vlasti nisu udostojile razgovora, nakon što su oni odbacili ideju FSS o pomoći od 500 evra.\nAko ništa drugo, bar će nekima od njih u sećanju ostati da su dobili priliku da budu kumovi mladencima, pošto su se zatekli ispred zgrade Skupštine Opštine Čačak, u momentu kada je mladi par odlučio da stupi u bračnu zajednicu.\nBivsi fudbaleri FK Borca zapoceli su veceras strajk gladju prvi u istoriji fudbala, ovi hrabri momci imaju nasu punu podrsku pic.twitter.com/KAnAo6EY2D\n— SPF NEZAVISNOST (@SPFNEZAVISNOST) June 8, 2020\nPutem ka severu Srbije stiže se i do novog problema i to na mestu za koje bi se reklo da je u prošloj godini sve bilo kako treba.\nFudbalski klub Vojvodina je uspeo da osvoji titulu u Kupu Srbije i da doprinese raznolikosti srpskog fudbala, ali sve ono što se potom dešavalo može lako da se smesti u kategoriju folklora najvažnije sporedne stvari.\nSukobi i nesuglasice su se dešavali na neočekivanim mestima, u „ratu“ su bili sportski direktor Nikola Lazetić i trener Nenad Lalatović, a sve je kulminiralo smenama i rokadama u upravi kluba.\nIza svega, kao po običaju, stajala je politika, na ovakav ili onakav način, „Stara dama“ je postala plen u očima zainteresovanih strana, kao i tema za ljude koji sa sportom ni na koji način nemaju veznivnih tačaka.\nNenad Lalatović je blizu mesta selektora reprezentacije Bosne i Hercegovine. pic.twitter.com/FcJQwp6ZzT\n— Deki 🎩 (@GrandeDeki5) December 29, 2020\nU odnosu na svoje vršnjake, Vojvodina se nalazi u solidnom položaju jer realno postoji i ima važnu ulogu u srpskom fudbalu, za čačanski Borac se to ne može reći, a postoji bojazan da sličnim putem može da krene i OFK Beograd.\nBez obzira na to, stvari ne deluju ni čisto ni jasno, a to je nekakav preduslov da bi se otišlo korak više, korak dalje, da bi se „preskočila“ granica Srbije kada je fudbal u pitanju i da se za aktivnosti u Evropi ne pitaju samo večiti rivali.\nJer, kao što je rečeno, oni ne mogu sami da drže ceo srpski fudbal, niti sve oko njih sme da se vrti, koliko god izgledalo da je tako, a naročito bi trebalo imati obzira prema velikanima, starim klubovima poput Vojvodine, Borca i OFK Beograda, koji imaju važnu ulogu u građenju daljih generacija, gajenju talenata, okupljanju lokalne zajednice.\nŠto pre to neko shvati i reaguje, posledice će biti manje – u suprotnom moći ćemo da zaboravimo na domaću ligu, reprezentaciju, prvenstva i snove o „krovu Evrope i vrhu sveta“.\nPrethodni tekstAbazović: “Đukanović sebi dao žuti karton, smenićemo ga ako prekrši Ustav…”\nSledeći tekstU Beogradu i Šapcu zaplenjen heroin i kokain, uhapšene dve osobe\nTERZIĆ PORUČIO ITALIJANIMA: Deki je naš i ne ramišljamo o njegovom odlasku\nJutro nakon pobede u "večitom" derbiju italijanski mediji pišu o odlasku Dejana Stankovića u Sampdoriju, a ta informacija brzo je stigla i do čelnika Crvene...\nCrvena zvezda je dočekala Partizan u 30. kolu Superlige i 164. večiti derbi igra se bez publike usled pandemije koronavirusa, ali podrška srpskom prvaku...\nMozzart Sport saznaje da su Zvezdan Terzić i Mitar Mrkela posle Aleksandra Dragovića ušli u pregovore s još jednim potencijalnim bombastičnim pojačanjem Pošto je pobeđen...\nEnglezi uvode novo pravilo koje menja fudbal\nBivši napadač Juventusa bio na pragu Partizana a potpisao Crvenu zvezdu